ЎзА - Хронометраж нима, у жаримага тортадими?\n24.09.2018 09:42:32 Чоп этиш версияси\n"Савдо дўконимиз ёнида жойлашган ошхонага солиқ ходимлари келиб, хронометраж ўтказишди. Хронометраж нима у, жаримага тортадими?"\nтадбиркор, Тошкент шаҳридан\nСолиқ кодексининг 71-моддасига асосан, хўжалик юритувчи субъектларда кунлик ҳақиқатда келиб тушадиган нақд пул тушумини аниқлаш мақсадида хронометраж ўтказилади. Масалан, солиқ хизмати ходимлари савдо ёки хизмат кўрсатиш шохобчасига келиб, тушум ҳисобини юритиш учун иш куни давомида ўша ерда бўладилар.\nЖорий йил сентябрь ойининг 20 куни давомида Тошкент шаҳар давлат солиқ бошқармаси томонидан 494 та хўжалик юритувчи субъектлар фаолиятида хронометраж тадбирлари ўтказилган. Натижада маҳаллий бюджетга тушумлар миқдори кунлик ўртача 554 млн. сўмга оширилиши таъминланган.\nШунингдек, хронометраж тадбирлари давомида хўжалик юритувчи субъектларда 758 нафар фуқаро ноқонуний равишда ёлланиб, ишлаётгани аниқланган. Ўз навбатида, ишчилар сонини ўз ҳисоботларида камайтириб кўрсатган корхоналарга белгиланган тартибда талабномалар юборилиб, норасмий ёлланма ходим сифатида фаолият юритаётган фуқароларнинг барчаси рўйхатга олинган.\nЛекин, хронометраж тадбирлари давомида мазкур хўжалик юритувчи субъектларга нақд пул тушумларини яшириш ҳолатлари бўйича жавобгарлик чоралари қўлланилмади.\n1 октябридан бошлаб, давлат солиқ хизмати органлари хўжалик юритувчи субъектлар фаолиятида ўтказилган хронометраж натижаларига кўра охирги ҳисобот даври учун товар (иш, хизмат)лар реализациясидан камайтириб кўрсатилган тушумни ва ходимлар сонини қайта ҳисоб-китоб қилган ҳолда солиқларни ҳисоблашни амалга ошириш ҳақида талабнома юборади, камайтириб кўрсатиш такроран аниқланганда, ушбу ҳаракатлар солиқ тўлашдан бўйин товлаш сифатида малакаланади.


Tasodifiy hikoya: Аянчли мухаббат...\nБир мухаббатни аянчли киссаси ёки уйидан бош олиб чикиб кетган йигит. Ох бу мухаббат инсонни не ...davomi\nДобавил: Mkshox (23.09.2018 / 07:10)\n2010 йил 18 май куни хизмат билан бир хонадонга бордим. Маросим тугагач чамаси тўқсон ёшли бир онахон менга:\n– Қизим кўпни дуоси ижобат дейишади, менга дуо олиб бергин,\n– Сизга нима деб дуо қилайлик деб, – сўрадим. Онахон кўзларига ёш олиб:\n– Чолим урушдан эсон-омон келсинлар, шуни сўраб бергин, болам, – дедилар.\n– Қайси урушни айтяпсиз, 1941 йилдаги урушми?\n– Ҳа, худди ўша урушга кетганлар.\n– Ҳалиям кутяпсизми, ахир 70 йилдан ошди, – десам, онахон:\n– Нега кутмай, биров ўлганини кўрмаган бўлса, қора хат келмаган бўлса, никоҳим бор кутяпман, – дедилар. Бу мўътабар онахоннинг тўйи 1941 йил 30 июнь куни бўлган экан. Тўйнинг эртасига куёв ва унинг беш нафар укаларини урушга олиб кетишган. Ёш келинчак қайнона ва қайнотасининг хизматини қилиб, ҳалол меҳнат билан кун ўтказиб келган. Беш йилдан сўнг эрининг укалари урушдан қайтиб келишади, лекин унинг турмуш ўртоғидан дарак йўқ. Ундан ҳеч қандай хат-хабар келмайди. Умид билан кутиб йиллар сувдек оқиб ўтиб кетди. Ака-укалар уйландилар, фарзандли бўлдилар.\nУлар ўзаро келишиб, йиллар давомида келинлик хизматини сидқидилдан адо этган янгаларига биттадан фарзандларини беришга қарор қилдилар. Сабр-бардоши тоғдек аёл хизматларига яраша мукофотини олди. Уч қиз, икки ўғиллик бўлди. Болаларни уч кунлигидан катта қилди, мана вақт-соат ўтиб уларнинг кенжаси ҳам элликка кирибди.\n– Ҳа болам дуо олган омондир, – деб давом эттирдилар онахон.\n– Икки ўғлимга қандай қилиб уй-жой қиламан дердим, буни қарангки икки ёнимдаги қўшниларим,\n– онажон, биз ишдалигимизда болаларимизни катта қилиб бердингиз, едириб-ичириб яхши тарбияладингиз. Биз кўнглимиз хотиржам ишлаб юравердик. Ишларимиз юришиб бошқа жойдан уй-жой қилиб кетяпмиз, бу ҳовли биздан сизга ҳадя бўлсин, – дейишди. Кўзимга ёш олиб Аллоҳ таолога шукрона айтдим. Мана ҳозир 15 та набирам, 30 та эварам, 10 та чеварам бор. Мендан бахтли аёл йўқ.\nОнахоннинг бу ҳикоясини эшитиб ҳайратда қолдим. Бу ҳақида келинидан сўрадим. Келин: “Бувамиз вафот этганлар. Мустақиллик майдонидаги темир дафтарда исмлари бор. Лекин бу хақда бувижонимизга айтолмаяпмиз, буни эшитиб ўлиб қолсаларчи. Овқат олиб ўтирадилар, эшикни қулфлатмайдилар, келиб қолса очолмайдилар, деб. Кўча эшикни ўзлари ярим тунда қулфлаб кириб,\nнамоз ўқийдилар”, деди.\nБу онахоннинг вафосига, сабр-бардошига, матонатига тоғлар ҳам дош беролмаса керак\nОнлайн: 6 / 407 | + reklama


Душанбедан янги қонун бўйича изоҳ сўралмоқда\n6 августдан кучга кирган қонун 18 га кирмаган болаларнинг масжидга боришини таъқиқлайди.\nТожикистонлик ўсмирларнинг масжидга киришини таъқиқловчи қонун Ислом ҳамкорлик ташкилотини ҳам ташвишга солди.\n“Ислом ҳамкорлик ташкилоти Тожикистондаги тегишли тизимларга мурожаат этиб, бу борада изоҳ беришни сўради”, дейилади мазкур ташкилотнинг 7 август куни ёйинланган баёнотида.\n6 август куни кучга кирган “Фарзандлар тарбиясида ота-оналар масъулияти тўғрисида”ги қонун аввалроқ бошқа бир қатор ғарб ташкилотларининг ҳам танқидига учраганди.\nШанба куни ҳукумат нашри саналган “Жумҳурият” газетасида “Фарзандлар тарбиясида ота оналар масъулияти тўғрисида”ги қонуннинг тўла матнини чоп қилди.\nРамазон ойининг иккинчи куни президент Имомали Раҳмон томонидан имзоланган қонун 18 ёшга тўлмаган тожикистонлик фуқароларнинг шаҳвоний, зўравонлик, экстремистик ва террорчилик хусусиятига эга бўлган филмларни томоша қилишини, шу мазмундаги рўзнома, журнал ва варақаларни интернет ёки мобил телефонлар орқали тарқатишини таъқиқлайди.\nШунингдек, қонуннинг 8-бандига мувофиқ, 18 ёшга тўлмаган тожикистонлик фуқаролар диний ташкилотлар, диний хусусиятга эга сиёсий партиялар фаолиятида қатнашишлари, масжидда намоз ўқишлари ҳам маън қилинди.\nЯнги қонуннинг ана шу банди тожик жамияти ва бир қатор халқаро нуфузли ташкилотлар, сиёсий партиялар кескин норозилигига сабаб бўлди.\n“Фарзандлар тарбиясида ота-оналар масъулияти тўғрисида”ги қонун лойиҳаси президент Имомали Раҳмон ташаббуси билан ишлаб чиқилиб, умумхалқ муҳокамасидан ўтган эди.\nЎшандан кейин Тожикистон парламенти томонидан тасдиқлаган қонун тожикистонлик дин уламолари, сиёсий партиялар, халқаро диний эркинликлар бўйича АҚШ комиссияси, эронлик исломшунослар ва ниҳоят Ислом ҳамкорлик ташкилоти танқидига учради.\nҚонуннинг кўпчиликка ёқмаган жиҳати мусулмон болаларга масжидда намоз ўқиш таъқиқлаб қўйилгани бўлмоқда.\nХўш, иқтисодий оғир вазиятни бошдан кечираётган Тожикистон ҳукумати ички ва ташқи босимлар ортидан янги қонунга ўзгартиш киритадими? Акс ҳолда, мамлакат ичкарисида иқтидордаги ҳукуматга норозилик кайфияти кучайиши мумкинми?\nБу саволга жавоб берган Тожикистон президенти ҳузуридаги Стратегик тадқиқотлар маркази масъули Сайфулло Сафаров Тожикистон мустақил давлат сифатида мустақил қарор қабул қилиш ҳуқуқига эгалигини таъкидлади.\n- Биринчидан, бирор-бир давлат ёки ташкилот, жумладан, Ислом ҳамкорлик ташкилотининг давлатимиз ички ишлари билан иши бўлмасин. Иккинчидан, парламентда халқ вакиллари ўтиради. Улар давлат ва халқ манфаатларини назарга олган ҳолда, ана шу қонунни қабул қилди. Бизнинг давлатимиз бирор шахс, давлат ёки ташкилот хоҳишини назарга олиб қарор қабул қилмайди ва қарорини ўзгартирмайди ҳам, - деди Стратегик тадқиқотлар маркази расмийси Сафаров.\nАйни пайтда Сайфулло Сафаров “Тожикистонда қонунлар догма эмас”лигини ҳамда “келажакда унинг аҳоли турмуш тарзи ва кундалик ҳаётига таъсири ўрганилиб, баъзи қўшимча ва ўзгартишлар киритилиши ҳам мумкин”лигини ҳам қўшимча қилди.\nМустақил таҳлилчилар эса Тожикистон қонунларига кўпроқ жамиятдаги айрим гуруҳлар манфаатлари назарга олинган ҳолда ўзгартиш ва қўшимчалар киритилиши мумкинлигини урғулайдилар.\nАснода, маҳаллий таҳлилчи Сокин фикрича, қонунларнинг халқ манфаати учун ишламаётгани фуқароларнинг ҳукуматга нисбатан норозилик кайфиятини кучайтиришга хизмат қилади.\n- Ҳозир бизга шу нарса керак эмас эди. Ижтимоий оғир бир вазиятда халқимиз ўз ёғига ўзи қоврилиб ётганда, ҳамма ерда қимматчилик, турмуш оғирлашиб кетаётган пайтда яна бир ташвишнинг ҳечам кераги йўқ эди. Бундай ўйламай босилган қадам раҳбариятга нисбатан турли хил фикр мулоҳазалар, норозиликларни келтириб чиқариши турган гап, - дея мулоҳаза билдиради таҳлилчи Сокин.\nБироқ тожикистонлик расмийлар янги қонун мамлакат миллий хавфсизлиги учун, жамиятда радикал гуруҳларнинг фаоллашининг олдини олиш учун хизмат қилишига заррача шубҳа қилмаяптилар.


21.05.2019 10:31 0 5894\nКуни кеча Тошкент вилоят суди судьяси Х.Шермуҳамедов раислигида бўлиб ўтган суд мажлисида чинозлик «Аҳмадбой» номи билан танилган чинозлик Аҳмаджон Турсунбоев ва бошқаларга нисбатан навбатдаги суд мажлиси бўлиб ўтгани ва «Аҳмадбой» узил кесил 10 йил муддатга озодликдан маҳрум этилгани хабар берилган эди.\nШунингдек ижтимоий тармоқларда «Аҳмадбой» суддан кейин ОАВга берган қисқа интервьюси видеоси тарқалди.\n«Мен ҳеч кимдан норози эмасман, бир нарсани илтимос қиламан: фуқаролар пулларини ўз хоҳишлари билан олиб келиб берган, уларни ҳеч ким мажбурламаган. 10 минг пулини 20 минг, 25 минг қилиб оляпти. Мен ҳеч кимни алдамаганман. Фуқаролар худодан қўрқсин» — дейди у.\n«Одамлар мендан норози бўлмасин. Банкка борса, банк 10 минг пулига нари борса 1800 ёки 2000 қўшиб беради бир йилда. Менда эса 10 минг пулини 20 минг қилган. Одамлар сал худодан қўрқсин. Мен муҳтарам президентимиз Шавкат Миромоновичдан узр сўрайман, ҳам ёрдам сўрайман, худо хоҳласа чорва, паррандачилик қиламан. Одамларга фойдам тегсин дейман. Аввал ҳам фойдам теккан. Камбағални бой қилганман», дея гапини тугатган Аҳмадбой.\nШавкат Мирзиёев Аҳмадбой


Россия: “Росфинмониторинг” рўйхатига тушган одамлар қандай яшамоқда?\n24 май 2022, Тошкент вақти: 10:02\nМосквадаги "Нордея банк" идораси, 17 декабрь, 2020. Иллюстратив сурат.\nСўнгги бир йилда Россияда “хорижий агент”га чиқарилган одамлар ва ташкилотлар сони кескин кўпайди. Бу ўзгача фикрловчиларга босим ўтказишнинг ягона воситаси эмас. Яна бир восита бор – “Росфинмониторинг” рўйхати. Россия молиявий мониторинг хизмати рўйхатига давлат экстремистик фаолият ёки терроризмга алоқадор деб топган одамлар тушади.\nАйни пайтда унда 11569 киши қайд этилган. Ҳукумат уларнинг банк ҳисобварақларини ёпиб қўяди, кўпчилиги шахсий карталардан фойдалана олмайди ва ишга киролмайди.


АҚШ сенати Сурия ва Афғонистондан қўшинларни шошилинч олиб чиқилишига қарши чиқди | Najot.info\nАҚШ сенати Сурия ва Афғонистондан қўшинларни шошилинч олиб чиқилишига қарши чиқди\n06.02.2019 Нажот 0 коментариев АҚШ сенати,қўшинлар,Сурия\n4 январда АҚШ сенати жорий ҳафтада кўриб чиқиладиган, ташқи сиёсат ҳақидаги қонун лойиҳасига тузатишлар киритиш учун овоз берди. Митч Макконнелл томонидан таклиф этилган ушбу тузатма АҚШ президентини Сурия ва Афғонистондан қўшинларни “шошилинч” олиб чиқишдан огоҳлантиради.\nТузатма учун 70 сенатор овоз берган, 26 нафари қарши чиққан. Макконнелл овоз бериш олдидан АҚШнинг Сурия ва Афғонистондаги миссияси муҳимлигини таъкидлаб ўтган. Унинг айтишича, гап Америка хавфсизлиги ва манфаати ҳақида бормоқда, баъзи ҳолатлар нафақат сиёсий воситаларни қўллашни, балки АҚШнинг бевосита иштирокини талаб қилади.\nУшбу тузатма Трамп маъмуриятини қўшинларни олиб чиқишдан олдин “Ал-Қоида” ва ИШИДни яксон қилиш учун маълум шартлар бажарилганига ишонч ҳосил қилишга чақиради.\nДекабрь охирида Дональд Трамп Суриядан қўшинлар олиб чиқилишини эълон қилганди. Трампнинг фикрича, ҳарбийлар олдига қўйилган ИШИДни йўқ қилиш вазифаси бажарилган.\nЎтган ҳафта Трамп Афғонистондан қўшинлар олиб чиқилиши шартини маълум қилди. Унинг таъкидлашича, қўшинлар Афғонистонда тинчлик сулҳига эришилсагина олиб чиқилади.\n← Туркманистон МХХси мактаб ўқувчиларининг мобил телефонларини текширмоқда\nЕвроиттифоқ АҚШ санкцияларини четлаб ўтган ҳолда Эрон билан ҳамкорлик қилмоқчи →\nТуркманистон МХХси мактаб ўқувчиларининг мобил телефонларини текширмоқда Туркманистон расмийлари мактаб...


Ўсимликлар учун янги ўғит / Янгиликлар / TBS Ўзбекистон, Тошкент\nМакола УзА сайтида\nЎзбекистон Республикаси Савдо-саноат палатасида миллий инновацион ишланма – қишлоқ хўжалигида кенг қўллаш учун мўлжалланган “Uzgumi” биоўғитидан фойдаланишга бағишланган семинар бўлиб ўтди.\nТадбирда Ўзбекистон Республикаси Қишлоқ ва сув хўжалиги, Иқтисодиёт вазирликлари, Савдо-саноат палатаси, Ўзбекистон қишлоқ хўжалиги илмий-ишлаб чиқариш маркази, Ўзбекистон фермерлари кенгаши мутахассислари, илмий-тадқиқот институтлари ва олий ўқув юртлари олимлари, БМТ Тараққиёт дастури ва Халқаро молия корпорацияси вакиллари иштирок этди.\nИлмий-амалий семинарни ўтказишдан кўзланган мақсад мамлакатимизда ишлаб чиқилган “Uzgumi” биоўғитини қишлоқ хўжалиги соҳасида кенг қўллаш истиқболларини муҳокама қилишдан иборат бўлди.\nПрезидентимиз раҳнамолигида мамлакатимизда кимё саноатини изчил ривожлантириш, корхоналар қувватларидан самарали фойдаланиш ва қишлоқ хўжалиги учун турли кимё маҳсулотлари ишлаб чиқаришни кенгайтиришга алоҳида эътибор қаратилмоқда. Агросаноат комплексининг минерал ўғитларга бўлган эҳтиёжи инобатга олинган ҳолда маҳаллий хомашё асосида ишлаб чиқариладиган ва ўсимликларнинг ўсишини тезлаштирадиган, ҳосилдорлигини, турли касалликлар ва совуққа чидамлилигини оширадиган янги турдаги ўғит ва биостимуляторлар яратилмоқда. “Uzgumi” биоўғити шундай ишланмалардан биридир.\n“TBS Group” масъулияти чекланган жамиятида ишлаб чиқилган ушбу препарат ўсимликларнинг ўсиши ва ривожланишини тезлаштириш, бошоқ ва меваларнинг етилиши муддатини қисқартириш имконини беради. Айни пайтда биоўғит мамлакатимиздаги олтита илмий-тадқиқот институтида синовдан ўтказилди. Ғалла ва дуккакли ўсимликлар илмий-тадқиқот институти томонидан Андижон ва Тошкент вилоятларида бир неча назорат тадқиқотлари олиб борилди. Ҳар бир вилоятда танлаб олинган экин майдонида “Uzgumi” биоўғити синаб кўрилди. Бунинг самарасида Андижон вилоятида кузги буғдой етти кун ва Тошкент вилоятида тўққиз кун эрта пишди. Бундан ташқари, ҳосилдорлик кўрсаткичлари ҳам ошди.\n– “Мададбек” фермер хўжалигимиз Қибрай туманида жойлашган, – дейди фермер М.Бобоқулов. – 50 гектар майдонда турли дон, полиз ва дуккакли экинлар етиштирамиз. Икки йил авввал “Uzgumi” биоўғитини қўллашни бошлаган эдик. Бунинг самарасида ҳосилдорлик кўрсаткичини ошириш, қишлоқ хўжалиги экинлари ўсиши ва ривожланишини тезлаштиришга эришмоқдамиз.\nТадбирда қишлоқ хўжалиги соҳасида “Uzgumi” биоўғитини қўллашни янада кенгайтириш юзасидан фикр алмашилди.


Ўзбекистонлик ихтирочи нуфузли халқаро мукофот олди\n25 ноябр 2020, Тошкент вақти: 05:28\nЎзбекистонлик ихтирочи Герман Трешалов атроф-муҳит ҳимояси учун энг нуфузли “Энержи Глоуб” мукофоти совриндори бўлди. Бу йилги совриндорлар орасида атроф-муҳитни ҳимоя қилувчи “Грин Крос” ташкилоти асосчиси, СССРнинг собиқ президенти Михаил Горбачев ҳам бор.\nБрюсселдаги Европарламент биносида бўлиб ўтган совринларни тақдим этиш маросимида БМТнинг собиқ бош котиби Кофи Аннан ва Европа комиссияси президенти Хосе Мануэл Баррозу ҳам иштирок этди.\nЎзбекистонлик Герман Трешалов тўғон қурмасдан махсус турбиналар ёрдамида электр қувватини ишлаб чиқариш усулини математик усулда исботлаб берди.\nБугунги кундаги энергия тақчиллиги шароитида муқобил энергия манбаларидан фойдаланиш соҳасида аҳамиятли, деб топилган ушбу ихтиро илк бор юксак баҳоланди.\nБироқ Герман Трешалов совринни топшириш тақдимотида шахсан қатнаша олмади. Маросимда унинг вакили сифатида иштирок этган Асқар Жуманов «Озодлик» билан суҳбатда бунинг боисини Г.Трешаловнинг ўз вақтида Ўзбекистондан чиқиш визасини ололмагани билан изоҳлади.\nАсқар Жуманов: Бу мусобақада ғолиб бўлганимизни бизга айтишганида Герман Трешаловнинг Ўзбекистондан чиқиш визасини олишга вақти етмаëтган эди. Шу сабабли менинг рухсатномам бўлгани учун вакил қилиб жўнатишди.\nОзодлик: Демак, чиқиш визасини ола олмагани сабабли Герман Трешалов бевосита анжуманда ва совринни тақдим этиш маросимида иштирок этмаган. Нима учун Г.Трешаловнинг ихтиросини аҳамиятли, деб топишди?\nАсқар Жуманов: Бу мусобақада 100 тага яқин лойиҳа ғолиб топилган. Шулар орасида бизнинг лойиҳамиз Ўзбекистоннинг фахрий ëрлиғи билан тан олинган. Бунинг сабаби Г.Трешалов кашф этган гидродинамикадаги махсус бир таъсирга асосланган лойиҳа бўлган. Қоғозда бу лойиҳанинг математик ўлчовларини кўрсатиб, уни амалга ошириш мумкинлигини исботлаб берганимиз учун бизни ғолиб, деб тан олишди.\nОзодлик: Трешаловнинг ихтироси ҳақида қисқа қилиб нима дея оласиз? Бу энергетика соҳасига нима олиб келиши мумкин?\nАсқар Жуманов: Бу ихтирода гидродинамиканинг махсус таъсир доираси кашф этилгани улкан аҳамиятга эга.\nОзодлик: Бу гаплар тингловчиларга тушунарсиз. Бу ихтиро нима қилишга ëрдам беради?\nАсқар Жуманов: Анъанавий тўғон плотиналари қуриш ўрнига бизнинг лойиҳамизда кўрсатилган турбиналарни дарë ëки кичкина каналларга ўрнатиб, унумли бир энергия ишлаб чиқаришга имконият беради.\nОзодлик: Яъни тўғон қурмасдан турбиналар қуриш мумкинлигини исботлаб беряпсизлар?\nАсқар Жуманов: Худди шундай.\nОзодлик: Буни ҳаëтга тадбиқ этиш қанчалик реал, деб ўйлайсиз?\nАсқар Жуманов: Буни ҳаëтга тадбиқ этиш учун катта сармоялар керак бўлади. Катта ишчи кучи ва катта маблағ талаб қиладиган тўғонлар ўрнига ишчи кучи кам талаб қилинадиган ва оз сармоя кетадиган турбиналар қўйишнинг ўзи келажак технологияларидан биттаси бўлиб топилади.\nОзодлик: Қисман топилди ҳам. «Энержи Глоуб»дан ташқари қанақадир қизиқиш билдирилмоқдами?\nАсқар Жуманов: «Энержи Глоуб» биз учун катта бир имконият яратиб берди. Биз Евроанинг алтернатив энергетика ишлаб чиқариш билан машғул бўлган ва ўшанга қизиқиш билдирадиган кўпгина фирмалари вакиллари билан танишдик. Улар билан алоқа ўрнатдик. Келажакда улар билан мулоқотда бўламиз. Айниқса, Нидерландиянинг битта компанияси бизга қизиқиш кўрсатяпти. Ҳаммасини энди келажак кўрсатади.\nОзодлик: Ўзбекистоннинг ўзида бунга қизиқиш борми?\nАсқар Жуманов: Ўзбекистон фуқаролари сифатида биз бу кашфиëтдан фахрланамиз. «Энержи Глоуб»нинг фахрий ëрлиғига сазовор бўлганимиз эълон қилингандан сўнг биз маҳаллий ОАВга Интернет ва телефон орқали хабар бердик. Лекин улар бу нарсага аҳамият бермади. Ўйлайманки, мана шу жараëнлар туртки бўлиб, келажакда расмий доиралар бизга ëрдам кўрсатишига умид қиламиз.


Ватикан ислом молиясини эътироф этди | Azon.uz - Ахборот-таҳлилий портал\n817 22:00 17.02.2020\n"Ислом молияси" каналидаги мақолада айтилишича, Ватикан “жаҳон иқтисодий инқирози шароитида ўз мижозлари ишончини тиклаш учун” ислом молиясига синчковлик билан назар солиш борасидаги баёнот билан чиқди. Ҳа, сиз тўғри ўқидингиз, Ватикан ислом молияси тамойиллари ҳикматини эътироф этди (қуйидаги ҳаволаларга қаранг).\nВатиканнинг расмий газетаси L’Osservatore Romano қуйидагича баён этади: “Ислом молияси асосидаги ахлоқ тамойиллари банкларни ўз мижозларига, ҳамда ҳар бир молиявий маҳсулот ва хизматнинг асл (тўғри) моҳиятига яқинлаштиришга хизмат қилади”.\n2010 йилда Халқаро валюта жамғармаси томонидан ўтказилган тадқиқот жаҳон инқирози ислом банкларига ҳам таъсир қилганини, бироқ улар мураккаб молиявий шароитларда анъанавий молия муассасаларидан сезиларли даражада ўзгача, яъни бирмунча барқарор тутганлигини кўрсатди.\nВатикан Ислом молияси Махсус банк\n1047 17:30 28.03.2020\n1611 18:00 21.03.2020\nРим папаси аввал аёл кишини урди, кейин сабр ҳақида насиҳат қилди\n2286 11:00 02.01.2020\nАмерика католикларининг Ватикан папасига ишончи сўнмоқда\n1218 08:00 04.10.2018\n3200 22:20 17.08.2018


Терри: "Ҳозир биз ўзимиз муносиб бўлган ўриндамиз" - Спорт UZ - Скачать музыку бесплатно новинки музыки 2016-2017\n«Челси» сардори Жон Терри «Лестер»га қарши кечган ўйиндан сўнг мухлисларга мурожаат қилди.- Биринчидан, мен «Лестер» ва Клаудио Раньерини табрикламоқчиман. Премьер лигада «Тоттенхэм» эмас, балки «Лестер» ғолиб чиққанидан мамнунман. Ушбу мавсум биз учун жуда оғир келди. Ҳозир биз ўзимиз муносиб бўлган ўриндамиз. Шуни ваъда бераманки, келаси мавсум биз чемпионлик курашига қайтамиз, - дейди Терри. - деб хабар бермоқда Stadion.uz нашри.


Ҳақиқат онлайн – Haqiqat online (@haqiqatonline) - E’lon #2181\n15 Oct 2019, 11:27 (412 kun oldin)\nЗангиотада маймун боласини Ўзбекистондан ноқонуний олиб чиқишга уринган шахслар қўлга олинди\nТошкент вилояти божхона бошқармаси контрабанда ва божхона қонун бузилишига қарши курашиш бўлими ходимлари томонидан ўтказилган тезкор тадбир давомида ноодатий божхона қонун бузилиш ҳолати ўз вақтида фош этилди.\nТадбир давомида Зангиота тумани ҳудудидан ўтувчи давлат чегараси яқинида турган Spark русумли автомашина божхоначилар эътиборини тортди ва автоулов ҳамда унинг ичида ўтирган фуқаролар Ф.У. ва Ж.С.лар белгиланган тартибда холислар иштирокида назоратдан ўтказилди.\nНатижада автомашина салонида ноёб орангутан турига мансуб маймун боласи борлиги маълум бўлди.\n«Шунингдек, фуқаро У.Ф. божхоначиларни пайқаши биланоқ уддабуронлик билан машина ёнига улоқтирган тамаки қутиси ҳам текширилди.\nТекширув жараёнида тамаки қутисида 0,36 грамм гашиш гиёҳвандлик моддаси борлиги аниқланди. Фуқаро Ж.С.га тегишли сумкада эса 4 дона турли дори воситалари борлиги ҳам маълум бўлди», — дейилади хабарда.\nҚонунбузардан олинган маймун боласи Тошкент ҳайвонот боғига топширилди. Ҳозирда мазкур ҳолат юзасидан божхона органлари томонидан суриштирув ҳаракатлари давом эттирилмоқда.


Ўзбек муҳожири Тула вилоятида ҳибсга олинди\n19 июн куни Россиянинг Тула вилоятида ҳибсга олинган ўзбекистонлик муҳожир "Исломий давлат"га одам ёллаганликда айбланмоқда. Ўзбекистонлик Зоҳид Аслоновни қўлга олишда ФСБ, Ички ишлар вазирлиги ва Росгвардия кучлари иштирок этгани хабар қилинди.\nЎзбек муҳожири қўлга олинмасдан "жиноятчи"га чиқарилди\n2017 йилнинг 19 июн куни Тула вилоятининг Новомосковск шаҳридаги кўп қаватли уйлардан бирида ФСБ, Ички ишлар вазирлиги ва Росгвардия жангчилари иштирокида олиб борилган махсус амалиёт давомида ўзбекистонлик яна бир муҳожир қўлга олинди.\nРоссия оммавий ахборот воситалари бу шахснинг исми Зоҳид Аслонов ва унинг ёши 45 эканини маълум қилди. НТВ телеканали ўзбек мигрантини қўлга олиш жараёнини ўз репортажларидан бирида ёритди.\n(НТВ телеканалининг З.Аслонов ҳақидаги репортажи)\nТелеканалда намойиш этилган видеода ўнлаб маскалилар квартирани қуршаб олади.\nТақиллаган эшикни очган ва ҳеч нарсани англамаётган кўринишидан осиёлик шахс жангчилар томонидан подъезднинг ўзида ерга йиқитилади.\n-Ким билади – ўта хавфли жиноятчи Зоҳид Аслоновнинг чўнтагида ҳар нарса бўлиши мумкин. Маълумки, жиноятчи нафақат пистолет, балки граната билан ҳам қуролланган бўлиши мумкин, - дея изоҳ беради ФСБнинг бу ҳаракатларига шарҳловчи журналист.\nКейинроқ, тинтув пайтида, ўзбекистонликдан ҳақиқатан жанговар граната, пистолет ва патронлар мусодара этилгани хабар қилинди.\nНТВнинг бу хабари ортидан Россиянинг барча оммавий ахборот воситалари Зоҳид Аслоновни “жиноятчи”, “террорчи” ва “ИШИДга ёлловчи радикал” деб эълон қилишга тушди.\nХонага судраб киритилган ўзбекистонлик муҳожир эса камера кўтарган журналистлар учун уюштирилган сўроқ давомида бошини кўтариб:\n- Мен оддий гражданинман. Ишлайман. Оилавий одамман. Мен бундай ишлар билан ҳеч қачон шуғулланмаганман, - дейди.\nХабарда Зоҳид Аслонов аввалига террорчилик фаолиятига алоқаси йўқлигини айтгани, тергов давомида эса “ўз айбига иқрор бўлгани” маълум қилинди.\nБироқ, лавҳа давомида ўзбекистонликнинг "айбига иқрор бўлаётгани" намойиш этилмади.\nКейин, рус журналистлари Зоҳид квартирасида “радикал исломий ғояларни тарғиб этишга мўлжалланган вербовка маркази” ташкил этгани ва “Сурияга урушга одам жўнатиб турганини” айтади.\nИсбот тариқасида фсбчилар камера олдида “диний адабиёт” ва 3 минг доллар мусодара қилинганини кўрсатди.\nБухоронинг Бухоро туманидан бўлган Зоҳид Аслоновдан Россия ва Ўзбекистон ватандошлиги паспортлари мусодара қилинди.\nФСБ Зоҳид Аслонов Ўзбекистонда ҳам экстремизм учун қидирувда экани ва сиртдан ҳибс этилганини очиқлади.\nБироқ, Россия матбуоти ва телевидениеси айбсизлик презумпциясига риоя қилмасдан, ўзбек муҳожирини “жиноятчи” ва “террорчи”га чиқарди, у ҳақда тўлиқ маълумотларни эълон қилди.\nОзодлик Санкт-Петербургда содир этилган портлаш ортидан Россиянинг турли минтақаларида “террорчилик”, “экстремизм” ва ИШИДга алоқадорликда гумонланиб ўнлаб марказий осиёлик, хусусан ўзбекистонлик муҳожирлар қўлга олинаётгани тўғрисида хабар бериб келмоқда.\nТеррорчилик ва экстремизмда айбланиб, қўлга олинган ўзбек, тожик ва қирғиз мигрантларининг аксари уларга қўйилаётган айбловларни рад этиб келмоқда.\nВладимирда яна бир муҳожир отиб ўлдирилди\nБу хабар чиқиши баробарида Россиянинг Владимир вилоятидаги Ковров шаҳрида ФСБ ходимлари уларга гўё қаршилик кўрсатган марказий осиёликни отиб ўлдирганини эълон қилди.\nРоссия ФСБсининг Владимир вилоят бошқармаси матбуот хизмати исми ва аниқ қайси давлат ватандоши экани сир тутилаётган муҳожир пистолетдан фсбчиларга қарата ўқ узганидан кейин ўлдирилганини маълум қилди.\nЎлдирилган мигрант “уйида портловчи мосламаларни ясаш билан шуғулланиб келгани” айтилди.\nЖорий йилнинг апрель ойида худди шу Владимир вилоятининг Александров туманида “қаршилик кўрсатган” яна икки муҳожир отиб ўлдирилгани тўғрисида Озодлик хабар берганди.


OzodDayjest, 01 сентябр 2017\n23 октябр 2018, Тошкент вақти: 21:05\nжума 1 сентябр 2017\nOzodDayjest: Тошкентда порахўр "ГАИ" ходими қўлга олинди\nТошкентда “ГАИ” ходими 450 доллар пора билан ушланди. Тошкентда “ГАИ” ходими 450 доллар пора билан ушланди. Жорий ҳафта матбуот мана шу ҳақда хабар берди.\n“Тўхтабой” жомеъ масжиди собиқ имоми Исҳоқжон Бегматов миллий урф-одатларни бидъат деб атагани ҳамда одамларни намозхон ва бенамоз тоифасига ажратгани учун жаримага тортилди. Электр корхонаси назоратчиси бўлган аёл истеъмолчи томонидан калтакланди. Қоғоз ишлаб чиқариш бўйича муҳим лойиҳага бирорта банк ёрдам бермаяпти. Жорий ҳафта матбуот шу каби воқеалар ҳақида хабар берди.\nOzodDayjest: "Мудофаа вазири уйи олдига окоп қаздирмайдиган бўлди"\nЎзбекистон мудофаа вазири Қобул Бердиев uzmetronom сайтида 27 август куни танқид қилингани ортидан ўша куниёқ уйи олдидаги тўсиқларни олиб ташлади.\nБухорода тиббий вазият чатоқ: она ва бола ўлими кўпаймоқда\nҚуролфурушлик билан шуғулланган милиция офицери етти йилга қамалди\nТошкент ҳокимлиги чиқинди қутилари муаммосини йил якунигача ҳал этишга ваъда берди\nНаманганнинг Попида кексалар пенсия ололмай сарсон бўлмоқда\nМактаб бозорида “подвал”да чиқарилган сифатсиз маҳсулотлар сотилмоқда\nРустам Саъдиев: “Ўзбеккино”нинг аввалги раҳбарлари мени судга бермоқчи эди\n"Паноҳ”, "Йиғламагин”, "Ўгай она”, "Барон" каби ўнлаб филмларни суратга олган ўзбекистонлик таниқли кинорежиссёр Рустам Саъдиев Озодлик билан суҳбатда "Ўзбекино" пулларини талон-тарож қилгани ҳақидаги матбуотда тарқалган хабарларни рад қилди. 24 август куни "Даракчи" газетаси “Ўзбеккино” миллий агентлиги Рустам Саъдиевни "Барон" филмини суратга олиш учун давлатдан олган пулларни қайтармаганликда айблаб, судга бергани ҳақда хабар қилган эди.\nOzodDayjest: Нукусда қуролфуруш милиция зобити қўлга олинди\nБухорода 8 ойда 110 та она ва бола ўлими қайд этилди. Қорақалпоғистон пойтахтида қурол сотган милиционер озодликдан маҳрум этилди. Тошкент шаҳар ҳокимлиги чиқинди қутилари етишмаслиги муаммосига барҳам беришга киришди. Жорий ҳафта матбуот шу каби воқеалар ҳақида ёзди.\nOzodDayjest: Наманганда кексалар пенсия ололмай сарсон бўлмоқда\nНаманган вилояти Поп туманидаги кексалар пенсия ололмай сарсон-саргардон бўлмоқда. Мактаб бозорида сифатсиз маҳсулотлар сотилмоқда. “Ўзбеккино” “Барон” фильми режиссёрини судга берди.\nТошкент вилояти мудофаа ишлари бошқармаси тизимидаги порахўрлар фош этилди


Қозоғистон суди собиқ соғлиқни сақлаш ходими айбланаётган «яширин пора» ишини қўшимча терговга қайтариб берди\nУралск суди прокурорнинг коррупцияда айбланаётган Ғарбий Қозоғистон вилояти соғлиқни сақлаш бошқармасининг собиқ бошлиғи Болатбек Каюповга қарши иш бўйича қўшимча тергов ўтказиш тўғрисидаги талабини қондирди.\nДавлат айбловчиси 2 февраль куни ишни қўшимча терговга юбориш тўғрисида илтимоснома билан мурожаат қилди. У буни «учинчи шахснинг жиноий жавобгарликка тортилиши» билан изоҳлади. Гап судланувчилардан бири Серик Туралиев ва тиббий асбоб-ускуналар етказиб бериш бўйича тендерда ғолиб чиққан компанияда ишлаган гувоҳ Саржан Болекова томонидан берилган кўрсатмаларда қайд этилган Аидос Себепов ҳақида кетмоқда. Тергов ва прокуратура маълумотларига кўра, Каюпов битимдан 10% откат (яширин пора) талаб қилган.\nМудофаа томони мурожаатномани қаноатлантиришга қарши чиқди. Каюповнинг адвокати Тамара Сарсенова «суд дастлабки тергов органининг камчиликларини тўлдирмаслиги керак» деб айтди. Адвокат таъкидлашича, ишда учинчи шахснинг даъво қилинган иштироки тергов босқичида гувоҳларнинг кўрсатмаларидан, телефон суҳбатларининг ёзишмаларидан маълум бўлган.\nАдвокат Себепов, агар ушбу иш бўйича судга берилса, ўзини қутқариш мақсадида «албатта Каюповга қарши гувоҳлик беришидан» хавотир билдирди.\nСудья Асқар Исмоилов прокурорнинг талабини қондирди ва Каюпов ва Туралиевни ҳибсга олиш муддатини узайтирди.\nВилоят соғлиқни сақлаш бошқармасининг собиқ раҳбари Болатбек Каюпов ва унинг шериги деб тахмин қилинган Серик Туралиев айбланаётган иш бўйича суд жараёни ўтган ҳафта бошланди. Каюповга 7,8 миллион тенге (тахминан 18,5 минг доллар) миқдорида пора олганликда айбланмоқда — бу ўтган йил август ойида тиббий асбоб-ускуналарни етказиб бериш бўйича келишувдан 10 фоиз “откат«дир.\nКаюпов айбловни рад этади ва бу ишни «ташкил этилган» деб даъво қилмоқда. У Туралиевни билишини рад этади. Туралиев судда Каюповни «ҳаётида учинчи марта» кўраётганини айтди. Гувоҳ Болекованинг кўрсатмаларига кўра, Туралиев орқали у олдиндан келишиб, Каюповга пул ўтказган.\nКаюпов ўтган йилнинг мартидан октябригача Ғарбий Қозоғистон вилояти соғлиқни сақлаш бошқармаси бошлиғи бўлган. Октябрь ойида Қозоғистон Республикаси Коррупцияга қарши кураш хизмати Каюпов ва унинг «шериги» ҳибсга олинганлигини эълон қилди.


Саид Аҳмад. Дадамнинг ўртоғи (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Дадамнинг ўртоғи (ҳажвия)\nЭрталаб уйғониб, девор соатга қарасам, еттидан ошибди. Ҳар куни худди шу вақтда дадам каравотимга энгашиб: «Тур, кичкина Йўлдошев», деб уйғотар эди. Мен дарров турар эдим-да, нонуштадан кейин, дадамнинг «Победа»сида шофёрнинг ёнига ўтириб кетардим. Мактабга етганимизда, дадам: «Қани тушинг энди, кичкина Йўлдошев», деб ташлаб ўтиб кетар эди.\nҲозир соат еттидан ошиб кетган бўлса ҳам, дадам хуррак отиб ухлаб ётарди. Бугун дам олиш кунимикин деб ўйлаб, календарга қарадим. Йўқ, иш куни. Ҳайрон бўлиб ўрнимдан турдим.\n— Қани, тез бўл, дарсдан кечга қоласан! — деди ойим стол устига нонушта тайёрлаётганда.\nМен ажабланиб, ойимнинг кўзига қарадим. Унинг кўзлари қизарган эди, роса йиғлаганга ўхшайди.\nГапимни ҳам тугатмаган эдим, у мени сенлаб жеркиб ташлади. Ойим доим шунақа қилади. «Ўн олти ёшга етмаган болалар катталарнинг гапига аралашмаслиги керак», дейди. Нима, ўн олти ёшга етмаганлар одам эмасми! Кечки кинога ҳам киритишмайди. Театрга-ку мутлақо йўл йўқ.\nҚовоқ-тумшуғимни осилтириб, ўрнимдан турдим. Бир ҳисобда, дадамнинг ухлаб ётгани менга жуда яхши бўлди. «Победа»да бир ўзим маза қилиб кетаман.\nЧойни ҳам ичиб бўлдим. Аммо шофёрдан дарак йўқ.\n— Нима қилиб ўтирибсан, бунақада мактабга қачон борасан, жўнамайсанми?\n— Шошманг, ойижон, машинамиз келсин. Ойимнинг кўзидан ўт чақнаб кетди.\nҲозир қулоғимнинг тагига бир тарсаки тушиб қолармикин, деб ўйладим. Йўқ, урмади. Қўлимдан силтаб, ҳовлига олиб чиқди-да, жўна, деб бақирди.\n— Энди машина йўқ, даданг ишдан бўшаган.\nЎйлаб ўйимга етолмасдим. Нега ўн олти ёшдан ошган кап-катта одам ишдан бўшайди? Нима ёмонлик қилди? Шу кун дарсда қандай ўтирганимни билмадим. Ҳеч бало миямга кирмади. Зўрға уч баҳога илиндим. Минг хаёл билан уйга келсам, дадам билан ойим қаёққадир кетай деб туришган экан.\n— Телефоннинг тагидан жилмай тур, хўпми! — деб, дадам ойим билан бошлашиб чиқиб кетди.\nМен телефон олдида ўтириб «Победа»да маза қилиб юрган вақтларимни ўйлай бошладим. Деразамиз тагидан кимдир ўтди, бўйнимни чўзиб қарасам, Ҳалимов амаким ҳовлимизга кириб келяптилар. Ҳалимов амаким ўтган ҳафта Москвага кетган эдилар. Ўзлари жуда яхши киши, дадамнинг қўлида ишлайдилар. Бизникига ҳар келганларида дадамга билдирмай менга шоколад, ойимга ё атир, ё капрон пайпоқ олиб келадилар. Ойимнинг туғилган куни бўлганда, тилла соат ҳам олиб келганлар. Ҳалимов амаким шунақа яхши одам, Москвага кетаётганларида бизнинг «Победа»да вокзалга чиққанлар, ўшанда менга матросча кўйлак, ойимга креп-фантазия деган кўйлаклик совға олиб келаман, деган эдилар.\nҲалимов амаким уйга киришлари билан югуриб бориб, бўйинларига осилдим.\n— Қачон келдингиз, амаки, Москвадан?\n— Ҳозир, ҳозир поезддан тушдиму хўжайиннинг уйига югурдим-да. Ҳали уйимга ҳам, ишхонамга ҳам борганим йўқ.\nҚоғозга ўроғлик нарсаларни олиб, стол устига қўя бошладилар.\n— Мана, совғаларни…\n— Шошманг, шошманг, амаки, — деб гапларини бўлдим, — дадам ишдан бўшади. Ишдан бўшаса яхши бўладими, ёмон бўладими?\nҲалимов амакимнинг қисиқ кўзлари йигирма тийинлик тангадек дум-думалоқ бўлиб кетди.\nМен бояги айтган гапларимни қайтардим. Ҳалимов амакимнинг думалоқ кўзлари ели чиқиб кетаётган пуфакдек, секин-секин кичрайиб, яна боягидек бужмайиб қолди.\n— Матрос кўйлак олиб келдингизми, амаки? — деб сўрадим.\nҲалимов амаким ўйлаб туриб, бош чайқадилар.\nСтол устидаги нарсаларни қайтариб яна чамадонга жойладилар-да, «келганимни айтмай қўя қол» деб чиқиб кетдилар.\nКечқурун дадам «ҳеч ким телефон қилмадими?» деб сўради. Мен йўқ дедим.\n— Ҳалимов амаким келиб кетдилар, келганимни дадангга айтма, деб тайинладилар.\n— Ҳеч нарса бериб кетмадими? — деб сўради ойим.\n— Чамадонларини очдилару, кейин яна бекитиб қўйдилар.\nОйим жаҳл билан телефон номерларини терди.\n— Ҳалимов! Ҳой, Ҳалимов, мен… Тавба, отимни айтишим билан трубкани қўйиб қўйди-я.\n— Ҳа, ўзи. Ҳалимовман деди, отимни айтсам…\nШу кеча эрталабгача дадам билан ойим ухлашмади. Дадам ётган ерида папирос чекар, ойим йиғламсираб гапирар эди:\n— Ҳалимов сизнинг орқангизда участкали бўлди.\n— Ҳалимов дейман, сизнинг орқангизда…\n— Гапингга тушунмаяпман. Нима деб алжияпсан?\nОйим анча вақт жим туриб кейин бир хўрсиниб қўйди.\n— Яхши одам экан деб, у ер-бу ерга телефон қилиб, тахта, тунукаларни сизнинг номингиздан тўғрилаб берган эдим.\nКўрпадан бош чиқазиб, гапга қўшилдим:\n— Ҳалимов амаким ойимга тилла соат совға қилганлар-ку!\n— Жим ёт! — деди ойим бақириб.\nДадам от пишқиргандек хўрсинди. Кейин йўталдими, акса урдими, билмадим.\nОйимнинг гапларига қулоқ солиб ётдим. Ойим жуда тўғри айтяпти. Дадам ишдан бўшамасдан олдин уйимиздан меҳмон аримасди. Ҳалимов қар хил консервалар, конфетлар олиб келарди. Шофёримиз Ҳалимов амакимнинг тўйларидан маст бўлиб, калишини пойма-пой кийиб келгани эсимга тушиб, пиқирлаб кулиб юбордим.\nОйим яна жеркиб ташлади:\n— Кап-катта бола, бу нима, жинниларга ўхшаб…\nБарибир кўрпага бошимни буркаб, яна ўйлай бердим. Ҳалимов амаким участка қураётганларида бизникига жуда кўп келардилар. Ўша пайтлар мен ҳар куни шоколад ердим. Ойимнинг атирлари ҳам жуда кўпайиб кетган эди.\nОйим уҳ тортиб, деди:\n— Бу Ҳалимов ҳам расво, ёмон одам экан.\nДадам индамади. Фақат папиросини шундай тортдики, унинг чўғи каравот қуббаларини ялтиратиб юборди.\n— Энди ўрнингизга ким тайин бўларкин? Дадам индамади.\nОйим жуда ёлғончи-да. Жаҳли чиқса шунақа ёлғон гапираверади. Агар у ёлғончи бўлмаса, ўзига шунча атирлар олиб келган, тилла соат тақдим қилган кишини расво, ёмон одам дейдими?\nМенга ойимнинг ўзи «Ҳалимов амакинг жуда яхши одам-да», деб айтган эди-ку! У айтмаса ҳам, ўзим яхшилигини билардим.\nШунақа хаёллар билан ухлаб қопман.\nЭрталаб уйғонсам, дадам ҳали ҳам папирос чекиб ётарди. Ойим даҳлизда керогазни ёқолмай, ҳаммаёқни тутун қилиб юборибди. У жаҳлидан кўкариб, ҳадеб Ҳалимов амакимни қарғарди. Унинг бу ҳолидан Ҳалимов амаким тилла соатни қистабди шекилли, деб ўйлаб қолдим. Ойим уйга кириб, косага тухум чақиб солаётганда сўрадим:\n— Ойи, дадамнинг ўрнига тайин бўладиган кишининг ўғли борми?\nОйим менга шундай ўқрайиб қарадики, назаримда менга эмас, соатни қистаётган Ҳалимов амакимга қарагандек эди. Мен қочиб, нариги уйга чиқиб кетдим.\nДадамнинг аризаси бир ёқли бўлгунча, Ҳалимов амаким бизникига телефон қилмадилар. Орадан ўттиз саккиз кун ўтгандан кейин эрталаб роппа-роса саккизда телефонимиз жиринглади. Шу жиринглаганича кечгача жиринглай берди. Ойим негадир бўлар-бўлмасга ҳиринглаб куладиган бўлиб қолди. Дадам трубкани олиб, қисқа-қисқа жавоб берарди. Қоқ пешинда Ҳалимов амаким бир корзинка нарса олиб келдилар, эшикдан киришлари билан менга шоколад, ойимга креп-фантазия тутқаздилар. Дадам ойимнинг қўлидан уни юлиб олди-ю, жаҳл билан Ҳалимов амакимнинг олдиларига ирғитиб ташлади. У шоколадни ҳам олмоқчи эди, шошиб оғзимга солиб, лиқ этиб ютиб юбора қолдим. Дадам қўлимдан ушлаб нариги уйга олиб чиқиб, эшикни тақ этиб ёпиб қўйди. Кейин жаҳл билан қаттиқ-қаттиқ гапира бошлади. Эшикнинг тирқишидан қулоқ солдим.\n— Сиз ярамас одамсиз! Сизда виждон деган нарса йўқ! Кўзимнинг ёғини еб, бошимга иш тушганда қочдингиз. Яна ишга тайин бўлганимни эшитиб келдингизми? Боринг, кетинг бу ердан. Сизнинг латта-путта совғаларингизга муҳтож эмасман. Болаларнинг бошини айлантирманг.\nҲалимов амаким дадамнинг кўзидаги ёғни еб қўйган экан-да, деб ўйладим. У киши жуда хафа бўлиб чиқиб кетдилар. Дадам шундоқ яхши одамни хафа қилди, деб ачиндим.\nЭрталаб дадамнинг «Победа»си келди. Энди дадам мени мактабимга, ойимни ательега «Победа»да олиб бормай қўйди. Тавба, ойим билан мен унга нима ёмонлик қилган эканмиз!\n← Аввалги Аввалги Саид Аҳмад. Осмоннинг онаси (ҳажвия)\nКейинги → Кейинги: Саид Аҳмад. Мени кечиринг (интермедия)


Бир ҳафтада дунёда 18 миллиондан зиёд кишида коронавирус аниқланди - Халқ сўзи\n15:48 19 Январь 2022 Жамият\nАйниқса, касаллик қайта бош кўтариб, ер юзининг деярли барча нуқталарини янги штамм «забт этган» мураккаб бир вазиятда бу мавзу яна кун тартибига чиққан.\nКеча Жаҳон соғлиқни сақлаш ташкилоти бош директори Тедрос Гебреесус шу ҳақдаги хулосаларини баён қилди. Унинг айтишича, пандемия ҳали тугамайди. Чунки коронавируснинг «омикрон» штаммидан сўнг CОVID-19нинг янги-янги мутациялари пайдо бўлиши мумкин.\nШунингдек, ЖССТ раҳбари фикрича, «омикрон» аввалги мутацияларга қараганда оғир асоратларни нисбатан кам келтириб чиқараётган бўлсада, уни енгил касаллик, дея хотиржамликка берилмаслик керак.\nНегаки, бир ҳафта ичида дунёда COVID-19ни юқтириш ҳолатлари 20 фоизга ошган. Яъни бу давр ичида 18 миллиондан ортиқ кишида коронавирус инфекцияси аниқланган.\n«Тўғри, ўлим ҳолатлари динамикаси у қадар тез ўсаётгани йўқ, — деди Т.Гебреесус. — Яъни ҳафта давомида бу борадаги кўрсаткич 4 фоизга ошиб, 45 минг бемор ушбу хасталик туфайли ҳаётдан кўз юмди. Аммо шунинг ўзи ҳам жуда катта йўқотишдир».\nЖорж Вашингтон университети профессори, вирусолог Константин Чумаковнинг хулосасига кўра, «омикрон» бошқа штаммлардан фарқли ўлароқ пневмонияни келтириб чиқармайди.\n«Ҳозир кўпчиликда касаллик енгил шаклда кечмоқда. Қолаверса, агар илгари касалланганларнинг 2 фоизга яқини вафот этган бўлса, ҳозир бу кўрсаткич 0,1 фоиз атрофида», — дейди вирусолог.\nШу билан бирга, Чумаков «омикрон» ёшларда кексаларга қараганда анча осонроқ ўтаётганини қайд этди.\nРоссиялик иммунолог Николай Крючковнинг хулосалари ҳам шунга яқин. У «омикрон» штамми юқори нафас йўлларининг шиллиқ пардалари ҳужайраларида фаолроқ тарқалиши, шу сабабли бу штаммга чалинган беморларда касаллик енгил кечишини айтди.\nИммунологнинг фикрича, янги вариант «дельта» билан солиштирганда юқори нафас йўлларининг шиллиқ қаватлари ҳужайраларида яхшироқ, ўпкада эса ёмонроқ кўпаяди. Япон олимларининг лаборатория шароитида ўтказган тадқиқотлари натижаси буни тасдиқлайди. \nАёллар бокси тарихида илк бора Ўзбекистон байроғи Жаҳон чемпионати шоҳсупасида мағрур ҳилпиради\nАбу Али ибн Сино ва замонавий фармацевтикада инновациялар\nИчки ишлар ва адлия органлари ходимларидан иборат махсус штаблар ташкил этилади\nЎзбек ва беларусь киноижодкорлари томонидан «Осиё арслони» фильмининг суратга олиш ишлари бошланди\nЎзбекистоннинг лимон экспорти камайган\nДардоқдан чиққан қаҳрамон\nИнсон — азиз, хотира — муқаддас\nОТМларга қабул квоталари эълон қилинди\nГермания ташқи ишлар вазири Бербок Россияни озиқ-овқат уруши олиб бораётганликда айблади


ШОУ БИЗНЕСНИНГ ЭНГ БАХТЛИ ОИЛАЛАРИ ВАКИЛЛАРИДАН! 8 МАРТГА ЭНГ ЯХШИ СОВҒА ЁКИ УНУТИЛГАН 8 МАРТ? 08.03.2013 07:28\n"ТАСВИР" ГАЗЕТАСИНИНГ 7 МАРТ №10 СОНИДА!\n1. Аёллар учун 8 мартга энг яхши совға?\n2. Онангиз ва рафиқангизга нимадан келиб чиқиб, совға танлайсиз?\n3. Онангиз ва рафиқангизга олинган совғангиз бир хил бўлиб қолиши, ёки атайлаб бир хил олишингиз мумкинми?\n4. 8 мартни унутиб қўйишингиз мумкинми? Шундай ҳолат юз берганми? Қандай вазиятдан чиққансиз?\n5. Агарда вазият бўлиб, 8 мартга совға харид қила олмай қолсангиз, қандай қилиб вазиятдан чиқасиз?\n6. «Обод турмуш» йилида ёш оилаларга тилакларингиз?\n1. Ўзбекистон Халқ артисти Хонанда Ғуломжон Ёқубов:\n1. Гул! Қолаверса, ширин сўз ва эътибор!\n2. Нима ёқишига қараб, албатта. Онажонимнинг дунёдан ўтганларига кўп вақт бўлган. Лекин, ҳаётликларида кўнгилларига қараб, кўп табриклардим.\n3. Йўқ, ҳеч бундай бўлмаган!\n4. Йўқ, ёддан чиқармайман. Табриклай олмаган вақтларим, асосан гастроллар вақтида бўлган. Янги йилларда, 8 март байрамларида кўпинча уйда бўлмаган вақтларим жуда кўп бўлган! Умрим гастролларда ўтган, десам ҳам бўлади. У пайтларда телефонлар масаласи ҳам, бугунгидек яхши ривожланмаганди. Ҳаттоки, қўнғироқ қилиб, табриклай ҳам олмаган вақтларим бўлган. Бир ойлаб уйда бўлмаганман. Қайтганимда эса, байрам ҳам ўтиб кетган ва ёддан ҳам чиқиб кетган бўларди. Ҳозир шароитлар бутунлай бошқача, техника ривожланган. Дунёнинг нариги четидан бўлса ҳам, яқинларингизни бемалол табриклай оласиз. Шунинг учун ҳам, бугунги фаровон кунларнинг қадрига етиш керак!\n5. Агар бошқа шаҳарда бўлмасангиз, барибир гул олиб, ширин сўз билан табриклаш мумкин!\n6. Барчанинг турмуши обод ва фаровон бўлсин! Юртимиз тинч, янада обод бўлсин! Ҳамма бу фаровон кунларимизнинг қадрига етсин! Барча ўзбек аёлларини яқинлашиб келаётган 8 март байрами билан табриклайман! Барчаларига бахт, омад тилайман! Доим гўзал ва бахтиёр бўлиб юрсинлар, чеҳраларидан табассум аримасин!\n2. Актёр Йигитали Мамажонов (хонанда Райҳоннинг умр йўлдоши):\n1. Менимча, энг яхши совға, бу рафиқангизнинг ёнида бирга бўлиб, ўша кунни унинг учун чиройли ўтказиб берсангиз, яхши совға бўлса керак. Асосийси, эътибор. Гап совғанинг қандайлигига боғлиқ эмас! Муҳими, уни дилдан, чин кўнгилдан бериш! Шундагина аёл киши хурсанд бўлади, менимча.\n2. Уларнинг ҳоҳишига биноан, нимадир айтмоқчи бўладию, лекин тўғридан тўғри айта олмайди, гапларидан билиб оласиз. Шундан келиб чиқиб, совға танлаш мумкин.\n3. Бўлиши мумкин, лекин қандай вазиятда? Дейлик, онамлар бошқа нарсани ҳоҳлашлари мумкин, рафиқам эса бошқа нарсани. Балки, уларнинг ҳоҳишлари бир хил бўлиб қолса, иложи йўқ, совға бир хил бўлиб қолиши мумкин.\n4. (самимий кулиб) Йўқ, ундай бўлмаган! Агар шундай бўлса, албатта жуда қийин вазиятга тушиб қолган бўлардим. Лекин, ҳеч қачон ундай бўлмаса керак! Менимча, кўп эркаклар унутиб қўйишни, ҳоҳлайди. Лекин, бу байрам! Йилда аёллар учун бир марта бўлади ва аёллар унга муносибдирлар! Уни ҳеч қачон унутиб бўлмайди!\n5. Ҳамма нарсанинг иложи бор! Агар шундай бўлса, қўнғироқ қилиб, магазиндан яхши совға буюртма қилиб қўяман! Муҳими, ҳоҳиш бўлса бўлди!\n6. Авваламбор, бахт тилайман ва бир-бирларини тушунсинлар! Ҳамиша бир-бирларини тушуниб яшасалар, албатта, бахтли бўладилар! Омад, бахт, саодат, узоқ умр, ширин фарзандлар, бу ҳаётда нимаики яхши бўлса, ҳаммасини ёш оилаларга тилаб қоламан! Уларнинг турмуши тинч ва умрларининг охиригача бирга, бахтли яшашсин! Аёлларга ҳам 8 март байрами муборак бўлсин! Дунёдаги ҳамма яхшиликлар ҳамроҳ бўлсин!\n3. Фаррух (актриса Зуҳра Солиеванинг умр йўлдоши)\n1. Менимча, гул ва юмшоқ ўйинчоқ!\n2. Асосан, нимани ёқтиришларига қараб, совға танлайман! Эътибор билан нимани ёқтиришларини кузатаман, аҳамият бераман. Шундан келиб чиқиб, совға танлайман.\n3. Йўқ. Бир хил бўлиши мумкин эмас, уларга иккисига ҳам бошқача совға олишга ҳаракат қиламан.\n4. Йўқ, бундай бўлиши мумкин эмас. Ҳеч қачон бўлмаган.\n5. Агар шундай ҳолат юз берса, “узр, иш билан бўлиб ёдимдан кўтарилибди” деб, тўғрисини айтиб узр сўраган бўлардим ва айбимни ювиш учун “ҳечдан кўра, кеч яхши” деб, кечроқ бўлса ҳам барибир табриклардим! Агар ҳеч нарса харид қила олмаган бўлсам, барибир кеч ишлайдиган магазинларни қидириб топиб, совға сотиб олиб келиб табриклардим. Йўлини топса бўлади.\n6. Ҳамманинг оиласи тинч бўлсин! Хотиржам бўлсин! Бир-бирларини севиб, ҳурмат қилишсин! Ҳеч қачон бир-бирларини хафа қилишмасин! Бахт ва омад тилайман! Аёлларимизга 8 март байрами муборак бўлсин!\n4. Актёр Адиз Ражабов:\n1. Эшитишим бўйича ва аёлларнинг айтишлари бўйича, энг яхши совға, бу эътибор. Лекин, шу эътибор билан бирга, гуллар ва қандайдир қимматбаҳо совғалар ҳам бўлса, улар “йўқ” дейишмайди. (самимий кулади)\n2. Албатта, инсоннинг ўзидан келиб чиқилади. Феъл-атвори, нимани яхши кўришидан келиб чиқилади, шунисига эътибор қаратаман.\n3. Ҳеч қачон рафиқам ва онамларга олинган совғаларим бир хил чиқиб қолмаган ва бундай бўлиши ҳам мумкин эмас, деб ўйлайман.\n4. Йўқ, ҳеч қачон бундай бўлган эмас. Бўлиши ҳам мумкин бўлмаса керак, чунки ҳозирги бир мобил вақтда, бундай ҳолат ҳеч қачон бўлмайди. Чунки, барибир, бирор ерда баннерга, ёки 8 мартга оид бирор нарсага албатта кўзингиз тушади. Менимча, ҳеч қачон ёддан чиқмаса керак.\n5. Ҳозирги замонда бу муаммо эмас, деб ўйлайман. Чунки, жуда кечгача ишлайдиган магазинлар ҳам бор ва албатта, кечки вақт бўлса ҳам, совға харид қилиш мумкин.\n6. “Обод турмуш” йилида барча ёш оилаларга бахт тилайман! Ёшлар ҳамиша бир-бирларини севиб, ҳурмат қилиб, ўзаро ишонч ва меҳру муҳаббат билан ҳаёт кечирсинлар! Қўша қаришсин! Аёлларимиз нафақат 8 март куни, балки бошқа кунлари ҳам байрам кунидагидек гўзал ва бахтиёр бўлишсин!\n5. Актёр, режиссёр ва хонанда Алишер Узоқов:\n1. Аёл кишиларга энг яхши совға, барибир эътибор бўлса керак, ҳамда оригинал совға қилиш керак, деб ўйлайман. Гул эса, албатта бўлиши керак. Биринчи навбатда яхши совға, эътибор, ширин сўз, гап нарсада ҳам эмас!\n2. Кўпроқ оригинал нарса танлашга ҳаракат қиламан. Эсда қоларли совға бўлиши керак! Мана шунга аҳамият бераман, ҳар йили бериладиган одатий совға бўлиш керак эмас! Айнан, ўша эсда қоларли совға бўлишига ҳаракат қиламан!\n3. Бўлиши мумкин. Лекин, вазият бўлиб эмас, атайлаб шундай қилишим мумкин. Бу ҳам бир оригиналлик бўлиши мумкин. Айнан бир хил совға бўлиши мумкин эмасу, лекин бир-бирига мос совға бўлиши мумкин. Масалан, қандайдир идиш ва унинг қопқоғи, ёки шериги. (самимий кулиб) Бирига униси, бирига буниси. Шундай бўлиши мумкин.\n4. 8 мартни ҳеч қачон унутиб қўймайман! Буни унутиб бўлмайди!\n5. Йўқ, бундай бўлиши мумкин эмас! Чунки, оригинал совға қилишга интиламан ва табиийки бунга олдиндан ҳаракат қилиш керак. Шунинг учун, совға ҳам олдинроқ харид қилинади.\n6. “Обод турмуш” йилида турмушлари обод бўлсин! Доим бир-бирларини тушуниб, севиб севилиб яшашсин! Авваламбор, севиб турмуш қуришсин! Фарзандлари кўп бўлсин! Ҳамма яхши тилакларни тилайман! Аёлларимизни 8 март байрами билан табриклайман! Доим гўзал бўлиб, бахтли бўлишсин!\n6. Хонанда Улуғбек Раҳматуллаев:\n1. Ҳар доимгидан-да, кўпроқ эътибор бўлса керак, деб ўйлайман. Алоҳида, кўп эътибор беришга ҳаракат қилиш керак. Лекин, айнан аёллар байрами куни, ундандан кўпроқ, эътибор қилинса, улар хурсанд бўлади, деб ўйлайман. Ўйлайманки, 8 март куни шундай бир хурсанд қилиш керакки, масалан, ўша куни эркак киши ўзи севган аёлининг бирор бир ишини қилиб берса, дейлик, бирор овқат пишириб берса! Дейлик, рафиқаси кунига 3 маҳал таом тайёрласа, шундан ҳеч бўлмаса бир маҳалини қўлидан келганича, пишириб ёрдамлашса, бу ҳам бир совға бўлади, деб ўйлайман. Ўзим ҳам шу ишни қиламан. 8 март куни, оиламиздаги аёлларимизни хурсанд қилишга ҳаракат қиламан!\n2. Рафиқам мен билан бир ёстиққа бош қўйган. Эру хотин бирга яшагандан кейин, бир тану бир жон бўлиб кетади. Шунинг учун ҳам, ундан сўрамай ҳам, унга нима керак эканлигини, барибир қайсидир маънода ҳис этаман! Онамларга эса, албатта онамларни ўзларидан сўраган ҳолатда.\n3. Йўқ, бир хил бўлиши умуман, мумкин эмас! Чунки, ўзим буни тўғри деб билмайман. Қолаверса, онамларга керак бўладиган нарса, рафиқамга керак бўлмаслиги, рафиқамга керак бўлган нарса, онамларга керак бўлмаслиги мумкин. Шунинг учун ҳам онамларга ўзлари ҳоҳлаган совғани, аёлимга эса, ўзига ёққан совғани олишга ҳаракат қиламан!\n4. Йўқ! Бундай бўлиши мумкин эмас! Ҳеч қачон бундай бўлмаган!\n5. Агар шундай ҳол юз берса, бир букет гул ва шоколад олиб келаман. (самимий) Совға харид қилмаслигим мумкин эмас.\n6. “Обод турмуш” йили жуда ҳам яхши бошланди, йил бошиданоқ, “обод турмуш”га боғлиқ бўлган ижод маҳсулини тақдим этдим. Яъни, “Чақалоқлар” қўшиғим ва клипим чиқди. Қилаётган ҳаракатлар ва мақсадим ҳам, “Обод турмуш” йили, турмушимиз мустаҳкам ва обод бўлсин, деган маънода, ёшлар бир-бирларини тушуниб, бир-бирини қўллаб-қувватлашса, ишонч бўлса, нималарни енгиб ўтиб, нималарга етишиш мумкинлигини қисман кўрсатдик, деб ўйлайман! Энг кераклиси, “Обод турмуш” йилида, оилаларга бир-бирига бўлган ишонч, бир-бирини яши кўриш, оиласининг тарбиясини чиройли қилиш ва ҳар доим бир-бирларини улуғлаб юришларидир! 8 март байрами, ҳамма аёлларимизга муборак бўлсин! Ўз номимдан ва оила аъзоларим номидан табриклайман!\n7. Муроджон (актриса ва хонанда Мадина Мумтознинг умр йўлдоши):\n1. Совғалар икки синфга бўлинади. Улар моддий ва маънавий совғалар деб биламан. Энг муҳим совға, бу маънавий совғалардир. Аммо, моддий совғалар қилмасдан, маънавий совғани қилиб бўлмайди. Шунинг учун, энг яхши совға, юракдан келиб чиқиб қилинган совға, деб ўйлайман.\n2. Шуни айтиб ўтишим керак, 8 март менинг онамларнинг туғилган куни! Шунинг учун ҳам, мен совға танлаётганимда, уларнинг кайфиятини кўтарадиган совға олишга ҳаракат қиламан. Худога шукур, онамларни ҳам, рафиқамнинг ҳам ҳамма нарсаси бор. Уларнинг кайфиятини кўтарадиган, қувонтирадиган, юрагидан жой оладиган совғалар қилсам, деб ўйлайман. Менинг юрагимдан чиққан, уларнинг юрагига яқин нарсалар бўлиши керак. Улар юракдан қабул қила оладиган совғалар бўлиши керак.\n3. Мумкин эмас! Негаки, ойимга олинган совғани рафиқам билан бирга оламан! Рафиқамга олган совғамни балки, ойимлар билан бирга, ёки ўзим танлаб олишим мумкин.\n4. (самимий кулиб) Иложи йўқ! Чунки, ойимларнинг туғилган куни!\n5. Менимча, бу вазиятдан чиқиб кетиш мумкин эмас. Чунки, одамзот яратилаётганда аввал эркак киши, кейин аёл киши яратилган. Ундан кейин Ҳеч нарса яратилмаган. Бу нарса нимани билдиради? Мукаммалликни! Яъни, энг мукаммал, бу аёл киши. Шунинг учун ҳам, (самимий) бу вазиятдан уларни алдаб чиқиш кетишнинг имкони йўқ, деб ўйлайман.\n6. Ёш оилалар ҳар доим бир-бирлари билан, ҳамма нарсани эру хотин ўзаро, ўз хонасидаги тўрт девор орасида муҳокама қилишсин! Бир-бирларини доим эшитишсин! Бу жуда муҳим! Икки марта эшитишсин, бир марта гапиришсин! Биргаликда қарорлар қабул қилишсин! Шундагина ўтган йили қандай “Мустаҳкам оила” йили бўлган бўлса, "Обод турмуш“ йилида биргаликда шундай чиройли яшашади ва турмушлари обод бўлади! 8 март байрами, азиз аёлларимиз ва онажонларимизга муборак бўлсин!\n8. Режиссёр клипмейкер Ёдгор Носиров:\n1. Мен одатда 8 мартда аёлларга совға қилмайман. Сабаби, совға қилиш учун айнан 8 март бўлиши керак эмас, деб ўйлайман. Лекин, муҳими, эътибор деб ҳисоблайман. Телефон қилиш, табриклаш керак, яқинларимни бўлса, тўғриси гул билан табрикламайман. Гул ўрнига шоколад совға қилишни яхши кўраман. Мени ўзи одатим шундай, гул совға қилмайман! Ё шоколад, ёки атир совға қилишим мумкин, лекин гул эмас! “Нима учун?” деган саволга жавоб бера олмайман!\n2. Ўзи байрам олди онам ва турмуш ўртоғим билан суҳбатлашаман. Нима кераклиги нима ҳоҳлашини сўрайман, лекин байрамга яқин сўрамайман. Байрамгача бир-икки ой олдин гаплашаман ва нима кераклигини, нима ёқишини эслаб қоламан. Кейин ўшанга қараб, совға қилишга ҳаракат қиламан!\n3. Бир хил совға олишим мумкин эмас! Чунки, рафиқамнинг ўз диди бор, ойижонимни ҳам ёшлари катта бўлишига қарамасдан ўзларига яраша дидлари бор! Ўшанга ҳеч қачон бир хил нарса олмайман! Бир хил нарса олсам, уларнинг бирига мос бўлмаслиги мумкин. Шунинг учун ҳам, яхшиси 2-3 ой олдин сўз очиб, билиб олиб, кейин шунга қараб совға қиламан.\n4. 8 мартни унутиб қўйишим мумкин, албатта. Баъзида фақат 8 март эмас, туғилган кунларни ҳам ёдимдан чиқазиб қўяман! Шундай ҳолатларда, эртасига бўлса ҳам, совға қилишга ҳаракат қиламан! “Ҳечдан кўра, кеч” дейишади-ку!\n5. Бундай ҳолат бўлган бўлиши мумкин. Масалан, ҳозир кечаси 24.00 дан кейин, янги кунга ўтади. Ўшанда, ҳеч нарсасиз уйга кириб келишим мумкин. Лекин, эртаси куни соат 24.00 гача, ишларимдан бироз бўшагач, албатта кўнгилдагидек совғани уйдагиларга етказаман!\n6. “Обод турмуш” йилида ҳамма бахтли бўлсин! Юртимизда доим тинчлик бўлсин! Ёш оилалар кўпаяверсин! Ҳар бир оилага, бахт ва саломатлик тилайман! Азиз аёлларни 8 март байрами билан чин дилдан табриклайман!\n9. Хонанда, актёр ва режиссёр Жаҳонгир Позилжонов:\n1. Ширин сўз! Кайфиятини кўтариш! Нима билан бўлишидан қатъий назар!\n2. Уларнинг кайфиятидан келиб чиқиб, нима хуш келади? Айнан нимадир сотиб олиш эмас, баъзан ширин сўз билан ҳам, инсоннинг кайфиятини кўтариш мумкин. Бу билан нима демоқчиман? Кимнидир шароити бўлади, кимнидир гоҳида шароити бўлмай қолади. Айтмоқчиманки, бир-иккита шундай воқеаларнинг ҳам гувоҳи бўлганман. Айнан, совға билан кайфиятини кўтаришга ўрганган инсонлар, қарз қилиб туриб, тилла ёки қимматбаҳо буюмни қарзга олиб, совға қилиб, кейин эса, у қарзни тўлай олмай, унга қарздор сифатида жиноят иши қўзғатилган. Шунинг учун ҳам, айтмоқчиманки, айнан нимадир сотиб олиш, нимадир қилиш муҳим эмас. Ҳаттоки, онаси ва жуфти ҳалолига ҳам, ҳеч нарсаси бўлмай қолганда ҳам, ширин сўз айтиб, кайфиятини кўтарса ҳам, бу ҳам катта совға, деб ўйлайман. Энг катта совға, бу инсоннинг кайфиятини кўтариш.\n3. Мумкин. Мисол учун, атир сотиб олганда, бир хил атир олган кунларим ҳам бўлган. Энди, оналар ҳар доим фарзандидан кўпроқ меҳр кутади, меҳр билан нимадир совғани олиб, ўшани чин дилдан меҳр билан тақдим қилсангиз, оналар учун катта совға.\n4. Унутиб қўйишим мумкин эмас! Негаки, ҳар доим ойижонимни, оила аъзоларимни табриклаб келганман! Табриклай олмай қолган вазиятим, фақат Янги йил кунларида бўлган. Лекин, 8 мартда бўлмаган.\n5. Уззукун ишлайдиган гул магазинлари, бошқа магазинлар бор, кеч бўлса ҳам, албатта гул, совға сотиб олиб табриклай оламан!\n6. Ҳамманинг турмуши обод ва бахтли бўлсин! Умуман, шу “Обод турмуш” йилида, турмуши бўлмай қолиб, бир-бири билан чиқиша олмай, “ажрашаман” деб турган оилалар, кўпроқ ярашиб кетишсин! Ҳамиша аҳил ва иноқ яшашсин! Аёлларимизга, азиз онажонларга 8 март байрами муборак бўлсин!\n10. Актёр Умид Искандаров:\n1. Стандарт совға, бу гул! Ҳар доим яхши совға, аёл киши учун, менимча эътибор! Ҳар бир аёл киши учун, уларга вақт ажратишингиз, фикру хаёл билан уларга яхши кун ўтказиб бераман деб ҳаракат қилишингиз, ҳаммаси эътибор билан қилинган бўлса, улар учун бундан яхши нарса йўқ, деб ўйлайман.\n2. Одатда уларнинг характеридан ва яхши кўрадиган нарсаларидан келиб чиқиб совға тайёрлайман.\n3. Албатта. Бир хил бўлиши мумкин, лекин қандай бир хиллик? Масалан, бирор тақинчоқ бўлиб қолса, зирак, узук дегандек. Албатта, онамларга ҳам, рафиқамга ҳам олишим мумкин. Лекин, ёшдаги фарққа қараб, онамларга аёлларга ярашадиганидан, рафиқамга эса ёшларга мосидан олган бўлардим. Бир хил нарса бўлиши мумкин, лекин фасони ва ишланиши бошқача бўлиши мумкин.\n4. Билмадим. Ёшлигимда бўлган. 10-11 ёшларда эдим. У пайтларда гулнинг расм чизардик, “Ойижон мен сизни яхши кўраман!” деб ёзиб бериларди. Ўша вақтларда байрам, хаёлдан кўтарилиб қолган. Натижада кечга яқин, ёдимга тушганда табриклаганман. Лекин, бу унутиб бўлмайдиган байрам. Катта бўлганимдан бери унутганим йўқ. Эрталабдан бошланади аёл кишиларда, “бугун 8 март” деб, эслатиб қўйишади. (самимий кулади)\n5. Беш секундда! Инсонда фантазия бўлса, бўлди! Масалан, (самимий) фантазияни яхшилаб “ёқиб”, ҳозир 21 асрда яшаймиз, кечаси супермаркетдан топса бўладиган совғалар бор! Жуда ният қилиб қўйган совғангиз бўлмаса ҳам, эътиборни, ёдимдан чиқмади, деган белгини билдирадиган, албатта, ўша ўзингиз истаган инсонга маъқул бўладиган совғани олиб, кеч бўлса ҳам, ўша хатойингизни тўғрилашингиз мумкин, деб ўйлайман.\n6. Тилагим, ёш оилалар бир-бирларини тушуниб, бир-бирларини тўлдириб, бир-бирларига аҳамиятли бўлиб, яшасалар, ўйлайманки, бахтли оила бўладилар! Шайхсий фикрим, ҳар хил бўлар-бўлмас нарсалар, ҳар хил ғийбат, четдан бўладиган гапларга аҳамият бермай яшаш керак! Кўп бўш вақтни оилага ажратиш керак! Муҳими, рашк ҳам меъёрида бўлиши керак! Меъёридан ошириб юборилса, инсон қийин аҳволга тушиб қолади. Ноўрин рашк қилмасдан яшашса, бахтнинг биринчи йўли шу, деб ўйлайман! Оилада тинчлик, осойишталик бўлиши керак! Қолган ҳамма нарса топилади. Ақлни ишлатиб, ишлаб, меҳнат қилиб, кам-кўстни тўлдирса бўлади. Муҳими, асаб жойида бўлиши, оилада хотиржамлик бўлиши керак. 8 март байрами барча аёллага муборак бўлсин!\n11. Актёр Муҳаммадали Искандаров:\n1. Аёлларимизга энг яхши совға, ўша куни меҳр ва эътибор бўлса керак. Мени ўйлашимча, ҳаммага ҳар хил совғалар ёқадию, лекин асосийси ўша куни аёл кишининг кўнглини топиш керак, деб ўйлайман. Яъни, энг катта совға ўша куни, унинг кўнглини топиш! Фақат совғанинг ўзигина эмас, ўша кун бошқача бўлиши керак!\n2. Албатта, уларнинг ҳоҳишларидан келиб чиқиб совға танлайман. 8 мартгача кўнглиларига нимадир ёқаётганини билиб юрасиз-ку. Ўшалардан келиб чиқиб, совға танлашга ҳаракат қиламан. Ниманидир ёқтираётган бўлса, сиз ўшани сезиб, совға қилсангиз, кўнгилдагидек бўлади, деб ўйлайман.\n3. Тўғрисини айтсам, мен онамларга қилинадиган совғани рафиқамга, рафиқамга олинадиган совғани эса, онамларга танлатаман! (самимий кулиб) Ўшанда ҳеч ким хафа бўлмайди! Натижада уларнинг дидларидан келиб чиққан ҳолда, совға танланади.\n4. Бўлиши мумкин. Шундай ҳолат бўлган! Буни тан оламан! Вазиятдан чиқиб кетишга ҳаракат қилганман! Бундан 5 йил олдин жуда қизиқарли ҳолат бўлганди. 8 март эканлиги бутунлай ёдимдан чиқиб, онамларни ва бувимни табриклаш ёдимдан чиқиб, иш билан уйдан чиқиб кетганман. Кечқурун эса, укам байрам эканлигини эслатган! “Бир оғиз телефон қилиб, ойимларни табрикламайсанми?” деган. Энди мени ҳолатимни тасаввур қилаверинг. Дарҳол, кеч бўлса ҳам совға қидириб, топиб, олиб, онамлар билан бувимларни табриклаб кўнглиларини олиб, кечқурун кафедан жой буюртма қилиб, уларни олиб бориб, улар учун кичик ўтириш қилиб берганман! (самимий кулади) “Сюрприз тайёрлаб қўйгандим, сизларга айтмагандим” деганман. Шу тарзда вазиятдан чиққанман!\n5. Совға харид қила олмасам, юқорида айтганимдек кечки ўтириш қилиб бериш, байрам (атмосферасини) муҳитини яратиб бериш билан вазиятдан чиқиш мумкин, назаримда.\n6. Биринчи ўринда, сабр-тоқат, бир-бирига бўлган ишонч, оиланинг мустаҳкамлиги шундан иборат. Бир-бирига ҳурмат, ота-онага ҳурмат, энг асосийси шулар, деб ўйлайман. Ёш оилалар авваламбор, бир-бирларига кўникишлари керак, деб ўйлайман. Қолгани эса, аста-секин бўлади. Барча аёлларни 8 март байрами билан табриклайман! Фақат 8 мартда эса, ҳамиша гўзал ва бахтли бўлишсин!


ЎзА - Тотализатор ўйнаб, бири қотилга айланди, иккинчиси аёлидан айрилди\n28.09.2018 18:01:03 Чоп этиш версияси\nТотализатор ўйнаб, бири қотилга айланди, иккинчиси аёлидан айрилди\nЖиноят ишлари бўйича Тошкент шаҳар судида очиқ суд мажлиси бўлиб ўтди. Ғ.Кулибоев ҳали ўттизга ҳам кирмаган. Доимий иш жойига эга эмас, тирикчилик учун турли жойларда ишлаб юрган йигит қийинчилик билан топган пулларини тотализаторда ўйнаб келган.\nУ 2014 йилнинг охирларидан буён пойтахтимизнинг Чилонзор туманидаги “Махсустранс” корхонасига қарашли юк автомашиналарини ювиш шохобчасида норасмий равишда ишлаб юрган. Таниши Е.Радченко унинг мазкур ўйинда қатнашиши учун нақд пулларини олиб, уни электронлаштиришга кўмаклашиб келган. У ишдан бўш вақтларида интернет кафеларда “Web money” сайти орқали спорт мусобақаларига пул тикиб тотализатор ўйнаган. Ўз топган пулларини беҳудага совуриб ҳам кўнгли хотиржам бўлмаган Кулибоев таниш-билишлардан ҳам қарз олиб ушбу ўйинда қатнашган.\n2018 йилнинг апрель-май ойларида иш фаолияти давомида топган 2 миллион 300 мингдан ортиқ пулини ва таниши Б.Тошпўлатовдан олган 200 АҚШ долларини ҳам электрон ҳисобига ўтказиб, ўйин ўйнаган ва ютқазган.\nТанишлари пулни сўрайвергач, йигит ўзи истаб-истамай қотилга айланди.\n...2018 йил 7 июнь. Ғ.Кулибоев таниши Е.Радченкога қўнғироқ қилиб, электрон ҳисобига пул тушириш нияти борлигини айтиб, уни кўчага чиқишга кўндиради.\nУ бу хонадонда ҳамиша нақд пуллар бўлишини, қаерда сақланишини яхши билган. Шериги уйдан чиққанини кўрган йигит ўз режасини амалга ошириш учун унинг хонадонига киради. Ошхона пичоғи билан хонадон бекаси Л.Радченконинг 18 жойига жароҳат етказади. Пулларни олиб уйдан чиқиб кетади.\nЎғирланган пуллар эвазига қарзини тўлагач, яна ҳеч нарса билмагандек юраверади. Аммо тезкор суриштирув натижасида унинг сири фош бўлди. Ўз айбини тан олган фуқарога суд ҳукми ўқилди.\nЎзбекистон Республикаси Жиноят кодексининг 97-моддаси 2-қисми “и” банди, 164-моддаси 3-қисми “в, г” бандларида назарда тутилган жиноятларни содир қилганликда айбли деб топилиб, унга Жиноят кодексининг 59-моддаси тартибида 18 йил озодликдан маҳрум этиш жазоси тайинланди.\nЭндигина 28 ёшни қаршилаган Ғ.Кулибоев 18 йилни оиласи, фарзандидан олисда ўтказади. Бир нафар вояга етмаган фарзанди ва аёли энди кимнинг қўлига қарайди? Е.Радченконинг хатоси, ёш йигитга сиртдан ёрдам бергани учун, ёруғ оламни тарк этган аёлнинг айби нима эди?\nСаволлар кўп. Аммо жавоб битта. “Саёқ юрган таёқ ейди”.


EURO-2020: Гуруҳ босқичидан муваффақиятли ўтган баъзи терма жамоаларнинг рақиби маълум! - EFFECT.UZ\nЕвропа чемпионатида гуруҳ босқичи якунига етмоқда. Ҳозирда гуруҳ босқичи “А”, “B” ва “C” гуруҳларида ўз якунига етди. Ушбу гуруҳлардан Италия ва Уэльс “А” гуруҳидан, Бельгия ва Дания “B” гуруҳидан, Нидерландия ва Австрия эса “C” гуруҳидан биринчи ва иккинчи ўринларни банд этган нимчорак финалга йўл олишди.\nНимчорак финалга чиққан жамоаларнинг рақиблари секин-аста аниқ бўлмоқда. Ҳозирда аниқ бўлган жуфтликлар: Уэльс – Дания ҳамда Италия – Австрия терма жамоалари кейинги босқичда ўзаро куч синашишади.\nУэлс терма жамоаси “А” гуруҳидан ўрин олган эди. Улар ушбу гуруҳда Италиядан кейин иккинчи ўринни эгаллашган ҳолда гуруҳ босқичини муваффақиятли якунлашди. Уэльсга гуруҳ босқичида бир ғалаба, бир дуранг ва бир мағлубият қайд этган ҳолда 4 очко тўплаб кейинги босқичга йўл олди. Уларга кейинги босқичда “B” гуруҳида иккинчи ўринни эгаллаган Дания терма жамоаси рақиблик қилади.\nДания терма жамоаси учун Европа чемпионати жуда ҳам оғир бошланди. Сабаби данияликларнинг тажрибали футболчиси Кристиан Эриксен биринчи турда юрак хуружи билан касалхонага ётқизилди. Данияликлар кейинчалик ўзларига келиб, гуруҳ босқичини ижобий натижа билан якунлашди. Улар гуруҳда Уэлсга ўхшаб бир ғалаба, бир дуранг ва бир мағлубият қайд этишди ва иккинчи ўрин билан кейинги босқичга чиқишди.\nИталия терма жамоаси мусобақа бошланишидан аввал фаворитлардан бири сифатида кўрилаётган эди. Итальянлар бу тахмин тўғрилигини исботлаб қўйишди. Улар гуруҳ босқичини 100 фоизлик натижа билан якунлашди. Манчини шогирдлари гуруҳдаги уч баҳсни ҳам ғалаба билан якунлашди ва 1\_8 финалда Австрия билан куч синашадиган бўлди.\nАвстрия терма жамоаси EUROда “C” гуруҳида иштирок этди. Улар гуруҳ босқичида икки ғалаба ва бир мағлубият билан жуда яхши иштирок этишиб, 6 очко билан Нидерландиядан сўнг иккинчи ўринни эгаллаган ҳолда гуруҳ босқичини муваффақиятли якунлашди.\nНидерландия терма жамоасининг ҳозирча рақиби маълум эмас, сабаби қолган уч гуруҳнинг 3-тур учрашувлари бўлиб ўтгани йўқ. Нидерландияга нимчорак финалда “D”, “Е” ва “F” гуруҳларида энг яхши учинчи ўринни эгаллаган жамоа рақиблик қилади.\nTeglar:EURO-2020, Italiya, Австрия, Уэльс\nШимолий Италия сув остида қолди (Видео)\nИталияда олма катталигидаги дўл йоғиб, одамларга катта зарар етказди (фото)


Пардоз воситалари хариди | Beka.uz\nсешанба, 2015 Феврал 24 Мухлиса Хакимова\nБаъзида фалон пулга номдор пардоз воситасини сотиб оламиз-у, қалбакилиги ёки муддати ўтганини кейин билиб қоламиз. Бу восита ҳуснимиз ва саломатлигимизга зарар етказса-чи? Унда бир дардимиз ўн бўлади. Хўш, ҳақиқийсини қалбакисидан қандай ажратиш мумкин? Бунда қуйидаги белгилар бизга ёрдам бериши мумкин:\nҚадоқни яхшилаб текшириб кўриш лозим. У шикастланмаган, буст-бутун, қутиси, ўрами ва қоғози олий сифатли, елимлари ташқарига чиқиб кетмаган, ёзуви аниқ-равшан ва бехато бўлиши керак. Қадоққа ўзбек тилида маҳсулот ҳақида маълумот битилган ёрлиқ ёпиштирилган бўлиши лозим. Қадоқсиз пардоз воситасини сотиб олманг.\nШтрих-кодига эътибор қаратиш лозим. Ундаги илк икки рақам ишлаб чиқарувчи давлатни билдиради. Масалан, агар код 400-440 рақамлари билан бошланса, маҳсулот Германияда ишлаб чиқарилган. Ҳар бир мамлакатнинг ўз штрих-коди бор. Уни интернетдан билиб олсангиз бўлади.\nПуркаладиган атир (спрей)ларнинг пуркагичига эътибор қаратиш лозим. Агар флакон ичида кўриниб турган пуркагич найи флаконнинг ўзидан узунроқ бўлса, эгилиб, буралиб турса, билингки, бу қалбаки маҳсулот. Атир шаффоф бўлиши керак.\nМаҳсулот ҳақида маълумот бўлиши лозим. Ҳар бир компания ўзи ишлаб чиқарган янги маҳсулот ҳақида интернет сайтида маълумот беради. Шундай экан, янги маҳсулот сизда шубҳа уйғотаётган бўлса, интернетга бир мўралаб қўйишдан эринманг.\nСотувчининг ҳамма гапи ҳам рост бўлмайди. Профессионал қўлланишга мўлжалланган пардоз воситалари кенг омма учун савдога чиқарилмайди, махсус дўконлардагина сотилади. Шунинг учун молини "Бундан манаман деган визажистлар фойдаланади", дея мақтаётган бозордаги сотувчиларга ишонманг.


“Одноклассники” Ўзбекистонда янги мессенжерни ишга туширади - Terabayt.Uz\n“Одноклассники” Ўзбекистонда янги мессенжерни ишга туширади\nЯқин ойларда “Одноклассники” ижтимоий тармоғи “ОК Хабарлар” номли ўз мессенжерини ишга туширишни режалаштирган. Мессенжер мобиль ускуналар учун мўлжалланган. Бу ҳақда Kun.uz rewiev.uz’га асосланиб хабар бермоқда.\nЛойиҳа муаллифларининг сўзлари бўйича, мессенжер деярли барча вазифаларни бажара олади. Унда шахсий ва гуруҳли суҳбатлар, суҳбатларга телефон алоқалар китобидан танишларни таклиф этиш, файллар (жумладан, фото-, аудио-, видеофайллар) алмашиш имконияти мавжуд. Барча суҳбатлар смартфоннинг ўзида сақланади. Интернетга уланмаган пайтда ёзилган хабарлар, тармоққа уланган заҳоти автоматик тарзда юборилади.\nМессенжер орқали аудио- ва видео алоқа ўрнатиш функцияси бор-йўқлиги ҳали аниқ эмас. Шунингдек, хабарларни шифрлаш тўғрисида ҳам маълумот берилмаган.\nХизмат бепул ва рекламаларсиз тақдим этилиши режалаштирилмоқда.\n“Одноклассники” ижтимоий тармоғи матбуот котиби Анастасия Жбанованинг сўзларига кўра, “Android” учун мўлжалланган ушбу мессенжер айни пайтда Ўзбекистон, Қирғизистон, Тожикистон ва Болгарияда синовдан ўтказилмоқда. “iOS” учун эса фақатгина Ўзбекистонда тажриба қилинмоқда. Россия бозорига мессенжер икки ой давомида чиқиши мумкин.\n“ОК Сообщения” фойдаланувчилари рус тилидан ташқари, инглиз, ўзбек ва тожик тилларида мулоқот қилиш имконига эга бўлади.


11:29 20 Октябр 2020\n17:47 01.09.2020 (Янгиланган 17:55 01.09.2020) Ҳавола олиш\nМахсус комиссия 5 сентябрдан бошлаб ресторан, кинотеатр, истироҳат боғлари ва масжидлар фаолиятига рухсат берди. Шунингдек йўналишли таксилар фаолиятига ҳам рухсат берилди.\nТОШКЕНТ, 1 сен - Sputnik. Республика Махсус комиссияси 5 сентябрдан бошлаб ресторан, кинотеатр, истироҳат боғлари ва масжидлар фаолиятига рухсат берди.\n➖ банкетлар ва бошқа оммавий тадбирларни ўтказишга йўл қўймаслик;\n➖ столлар оралиғидаги 2 метрдан кам бўлмаган ижтимоий масофани таъминлаш;\n➖ бир стол атрофида 4 кишидан кўп бўлмаган (оила аъзолари бундан мустасно) мижозларни жойлаштириш;\n➖ ходимларнинг тиббий ниқоб ва тиббий қўлқопда бўлиши;\n➖ ҳар бир мижоздан кейин стол ва бошқа жиҳозларнинг юза қисмини дезинфекцион воситалар билан тозалаш;\n➖ бино ва хоналарга, шунингдек, ҳаво айлантириш тизимига зарарсизлантириш анжомларини (ультрабинафша лампалар ва б.) ўрнатиш.\n➖объектнинг ҳаво айлантириш тизимига зарарсизлантириш анжомларини (ультрабинафша лампалар ва б.) ўрнатиш;\n➖объектларнинг кириш-чиқиш жойларини пирометрлар, дезинфекцион “тўшаклар”, антисептик воситалари билан жиҳозлаш, уларга киришда ҳар бир ташриф буюрувчиларнинг тана ҳароратини ўлчаб, 370С ва ундан юқори бўлган ёхуд инфекция аломатлари мавжуд бўлган ҳолатда киритмаслик;\n➖ҳар бир сеансдан кейин ўриндиқ ва бошқа жиҳозларнинг юза қисмини дезинфекцион воситалар билан тозалаш;\n➖ташриф буюрувчиларни ижтимоий масофани сақлаган ҳолда навбатда туришини таъминлаш;\n➖аттракционларнинг юза қисмини ҳар соатда ёки ҳар бир фойдалангандан сўнг дезинфекцион воситалар билан тозалаш;\n➖аттракциондан фойдаланишда ижтимоий масофани сақлаш;\n➖ходимларнинг тиббий ниқоб ва тиббий қўлқопда бўлиши;\n➖бино ва хоналарга, шунингдек, ҳаво айлантириш тизимига зарарсизлантириш анжомларини (ультрабинафша лампалар\nва б.) ўрнатиш (ёпиқ бинолардаги аттракционлар фаолияти учун).\n➖жамоавий ибодатни ўтказиш учун ташриф буюрувчилар ўртасида ижтимоий масофани таъминлаш;\n➖диний ташкилотлар ходимлари ва ташриф буюрувчиларнинг тиббий ниқобда бўлиши;\n➖санитария-гигиена ва дезинфекция талабларига қатъий риоя этиш, бино хоналарни доимий равишда дезинфекция қилиш, уларга кириш-чиқиш жойларини пирометрлар, антисептик воситалар ва дезинфекцион “тўшак”лар билан жиҳозлаш;\n➖ҳар бир диний ибодатдан кейин бино (хона) ва ундаги жиҳозларнинг юза қисмини дезинфекцион воситалар билан тозалаш;\n➖бино ва хоналарга, шунингдек, ҳаво айлантириш тизимига зарарсизлантириш анжомларини (ультрабинафша лампалар ва б.) ўрнатиш.\n➖тана ҳарорати 370С ва ундан юқори бўлган ёки инфекция аломатлари мавжуд бўлган ташриф буюрувчиларни киритмаслик;\n➖диний ташкилотларга кириш ва чиқиш жойларида аҳолининг тўпланишига қатъий йўл қўймаслик;\nЙўналишли таксида (“Дамас” русумли енгил автомобиллари бундан мустасно) йўловчи ташиш фаолиятига. Бунда ушбу объектлар қуйидаги санитария талабларига риоя этиши талаб этилади:\nЭслатиб ўтамиз, 15 августдан Тошкентда йўналишли автобуслар ҳаракатига, 17 августдан масжидлар ва ибодатхоналар фаолиятига рухсат берилган эди. Фақат у ерда жума намозлари ва бошқа оммавий тадбирларни ўтказиш мумкин эмас эди.


hidoyat.uz – “Мовароуннаҳр” нашриётининг сайти - ДИНИЙ НАШРЛАР ФАОЛИЯТИНИНГ ЎТМИШИ ВА БУГУНИ\nДИНИЙ НАШРЛАР ФАОЛИЯТИНИНГ ЎТМИШИ ВА БУГУНИ\n2016 йил 31 октябр\nЎзбекистон мусулмонлари идораси матбуот котиби Жалолиддин Нуриддинов билан суҳбат\n– Устоз, чорак асрдирки, аждодларимизнинг асрий орзуси бўлган мустақиллик неъматидан баҳрамандмиз. Мустабид тузумнинг етмиш йиллик тазйиқи остида оғир ва синовли кунларни кўрган халқимиз учун тарих ўлчовларига нисбатан бу муддат жуда оз. Шундай бўлса-да, барча соҳаларда бўлгани каби мустақиллик йилларида мамлакатимизда диний жабҳада ҳам улкан ўзгаришлар бўлди. Айниқса, нашр ишларида сезиларли даражада силжишлар рўй берди, диний журналистика шаклланди...\n– Мустақиллик йилларида мамлакатимизда кенг қамровли ислоҳотлар олиб борилди. Аввало, эътиқод эркинлиги мамлакатимизнинг асосий қонуни – Конституция орқали кафолатлаб қўйилди. Масжид ва мадрасаларнинг бинолари, аждодларимиздан қолган бой илмий-маънавий мерослар қайта тикланди. Юртдошларимизнинг эмин-эркин ибодат қилишлари, диний таълим олишлари, диний адабиётлардан баҳраманд бўлишлари учун барча шарт-шароитлар яратилди.\nСевимли ёзувчимиз Абдулла Қодирий: “Мозийга қайтиб иш кўрмоқ хайрлидир”, деганлар. Тарихга назар солсак, ўтмиш билан бугунни муқояса қилсак, мустақилликнинг нақадар улуғ неъматлигини янада теран англаб етамиз. 1943 йилда ташкил этилган Ўрта Осиё ва Қозоғистон мусулмонлари диний бошқармаси томонидан аҳён-аҳёнда журнал, диний тақвим жуда кам тиражда номигагина нашр қилинган.\nМустақиллик йилларида диний нашрларга бўлган муносабат тубдан ўзгарди. Бугунги кунда Қуръони карим маъноларининг таржимаси, Имом Бухорий, Ҳаким Термизий, Имоми Аъзам, Абу Исо Термизий, Абу Ҳомид Ғаззолий, Абу Лайс Самарқандий каби алломаларнинг асарлари ва минглаб нусхаларда диний адабиётлар нашр этилди.\nЎзбекистон мусулмонлари идорасининг нашрлари – “Ҳидоят” журнали ва “Ислом нури” газетаси мўмин-мусулмонлар қалбидан жой эгаллади.\n– Бугун фан-техника тараққиёти замонида ер юзининг нариги чеккасидаги маълумот бир неча сониялар ичра Ер шарининг бошқа томонларига тарқалади. Афсуски, диний-экстремистик ташкилотлар ҳам бу қулайликлардан ғаразли мақсадларини ёйишда кенг фойдаланишяпти. Юртдошларимизга соф Ислом дини асосларини етказишда идора тасарруфида фаолият олиб бораётган интернет сайтлари ва уларнинг бугунги аҳамияти тўғрисида тўхталиб ўтсангиз.\n– Ахборот технологиялари кенг имкониятлар бераётгани, улар ёрдамида ишлар осон ва тез бажарилиши инкор этиб бўлмайдиган ҳақиқатдир. Бироқ танганинг икки томони бўлгани каби, бундай ютуқлардан ғаразли мақсадларда фойдаланаётганлар ҳам йўқ эмас. Чунки интернет саҳифасига жойлаштирилаётган маълумотлар тезкорлиги билан аҳамиятлидир.\nХусусан, экстремист-террористик ташкилотлар интернет орқали ёшларни “жиҳод” қилишга, сабабсиз ўз она-Ватанидан “ҳижрат” қилиб, чиқиб кетишга чақириб, муқаддас Ислом дини ниқоби остида ўзларининг қабиҳ ниятларини амалга оширишмоқда. Шу боис, бугун халқимизни, айниқса, ёш авлодни Ислом дини ҳақида тўғри тушунчага эга бўлишларида интернет сайтларида соф исломий, маърифий маълумотлар бериб бориш давр талабидир.\nЮртдошларимизнинг ушбу эҳтиёжларини қондириш мақсадида интернет тармоғида Ўзбекистон мусулмонлари идораси тасарруфидаги 26 та сайт фаолият юритмоқда. Ҳар куни ўн минглаб юртдошларимиз бу диний-маърифий сайтларга мурожаат қилишади. Интернет саҳифаларимизда диний, маърифий-маънавий мавзудаги долзарб мақолалар жойлаштириб борилади.\nБундан ташқари, сайтларда диний-маърифий маълумотлар, дин ниқоби остидаги фирқаларга қарши раддиялар ва савол-жавоблар ташкил этилган. Юртдошларимиз ўзларини қизиқтирган саволлар юзасидан бевосита жавоб олиш имкониятига эгадир. Муфтий Усмонхон Алимов, Шайх Абдулазиз Мансур ҳазратлари бошчилигида таниқли уламолар мухлислардан келган саволларга жавоб беришмоқда. Яқинда ушбу саволлар таҳлил қилинганда, саволларнинг аксарияти ибодат, хусусан рўза, закот, ҳаж масалаларига боғлиқлиги аниқланди.\n– Имом-хатибларнинг ижтимоий тармоқлардаги иштироки ва ижодий фаолияти ҳақида гапириб берсангиз?\n– Ҳар йили бир қатор фаол имом-хатиблар ўзларининг китоб ва рисолаларини нашр этишмоқда. Улар орасида республикамиздаги нуфузли мукофотлардан бири “Олтин қалам” Миллий мукофотининг соҳиблари ҳам бор. Диний идора тизимида “Йил имоми”, “Йилнинг энг яхши кутубхоначиси”, “Энг яхши мақола” ва “Энг намунали видеолавҳа” танловлари мунтазам ўтказилиб келинмоқда.\n2014 йилдан бошлаб ҳар йили Ўзбекистон мусулмонлари идораси ташаббуси билан ижодкорлар ўртасида «Сарҳисоб» танлови ўтказилиб келинади. Бу миллий қадриятларимизни тиклаш, аждодларимизнинг бой илмий меросини ўрганиш, хусусан, ёшларда ёт ғояларга қарши тура олиш салоҳиятини шакллантириш йўлида оммавий ахборот воситаларида диний-маърифий мавзулар билан фаол қатнашаётган ижодкорларга кўрсатилаётган юксак эҳтиромдир.\nЗеро, раҳматли Юртбошимизнинг “Имом-хатибларнинг ён-атрофимизда бўлаётган ўзгаришларни чуқур англаб, халқимизга теран тушунтириб бериш борасидаги долзарб вазифаларини жуда юқори баҳолайман”, деган сўзлари имом-хатибларни янада ғайратли бўлишга ундайди.\nШундай экан, ҳар бир соҳада бўлгани каби диний-маърифий мазмундаги нашрлар фаолияти сифат даражасини янада кўтариш, имом-хатиблар, таниқли уламолар, айниқса, диний сайтларда долзарб мавзуда мунтазам таҳлилий мақолалар бериб боришларини кучайтириш зарур.\nДаврон НУРМУҲАММАД суҳбатлашди.\n652 марта ўқилган.


ЎзА - ЯНГИ ЛОЙИҲА: Китобхонлик маданияти ва маънавият\n23.06.2020 Чоп этиш версияси\nЯНГИ ЛОЙИҲА: Китобхонлик маданияти ва маънавият\nСИЗ ҚАЙСИ КИТОБНИ ЎҚИЯПСИЗ?\n– Бир умр Фарғона нефтни қайта ишлаш заводида ишладим, қаҳрамон бўлиб юртга танилдим. Буларнинг барчасига илм ва меҳнат орқали эришдим. Болалигимдан китоб қўлимдан тушмасди. М. Горкийнинг «Она» романини ўқиб, жуда қаттиқ таъсирланганман. Ҳали ҳам қаҳрамонлар кўз ўнгимда туради. «Ўткан кунлар», «Меҳробдан чаён», «Мангулик», «Юлдузли тунлар» каби асарларни кечалари мижжа қоқмай ўқиб чиққанман. Биласизми, шифокорми, инженерми, қайси касб эгаси бўлишидан қатъий назар китоб ўқиб, илм излаш керак.\nКитоб хонадонга ёруғлик олиб киради, эзгулик улашади. Шу боис ҳар бир уйда кутубхона бўлиши керак. Уйимда техника мавзусига оид китоблар билан биргаликда бадиий китоблар ҳам анчагина. Бозорга тушганимда китоб ёки газета сотиб олишни одат қилганман. Фарзандларимга китобга ошно бўлишни доимо уқтираман. Айни кунларда Тоҳир Маликнинг «Талваса» китобини ўқияпман.\nЎзбекистонда хизмат кўрсатган ёшлар мураббийси:\n– Яратганга шукр, бугун 75 ёшни қаршилаб, шу ёшгача эл орасида, илм аҳли ўртасида топган обрў-эътиборим адабиёт, илм туфайли, деб биламан. Аждодларимиз анъаналарини давом эттириб, мумтоз адабиётимизни, тасаввуф таълимотини ва буюк Навоий ижодини ўргандим. Ҳамон ўрганишда, изланишдаман. Ҳар куни, ҳар қандай вазиятда ҳам Алишер Навоий асарларини ўқиб, ҳаёт ҳикматларини англайман.\nҚайта-қайта бўлсада «Ҳайрат ул-аброр»ни, «Садди Искандарий»ни, «Маҳбуб ул-қулуб»ни ўқийман. Шогирдларимга, фарзандларимга ҳам улуғ алломанинг шу ва бошқа асарларини ўқишни тавсия этаман.\nМасалан, «Ҳайрат ул-аброр»да одобсиз кишилар иззатли бўлмасликлари, баланд осмон бу хил кишиларни пасайтириб қўйиши баён этилади.\nНавоий ўзгалар ғамида юрадиган, ҳиммати баланд, ҳожатбарор, адолатпаноҳ инсонларни шарафлайди. Инсон аллақандай мавҳум тушунча эмас. Инсон ўз касбу кори, жамиятда эгаллаган мавқеи билан конкрет шахсдир. Агар ўрта асрларда яшаган кишиларни назарда тутсак, бу деҳқонлар, ҳунармандлар, олимлар, ижодкорлар, амирлар, шоҳлар, савдогарлар ва ҳоказодан иборат. Навоий бу тоифаларнинг ҳаммасини «Маҳбуб ул-қулуб» асарида бирма-бир таърифлаган, аммо ҳар бир гуруҳнинг ҳам яхши-ёмони борлигини кўрсатган. Улуғ шоир шунинг учун адолатли ва золим шоҳ, ростгўй ва риёкор шайх, карамли (саховатли) ва хасис одам, одобли ва беадаб киши, олим ва жоҳиллар хусусида ёзади, уларнинг инсоният жамияти учун фойда ёки зарарини кўрсатиб ўтади.\nУмуман, Навоий асарларини ўқиган ҳар қандай инсон ундан фақат таълим-тарбия, илму ҳикмат олади. Шу боис ҳам аллома китоблари менинг доимий йўлдошим, сирдошимдир.\nЎзбекистон ёшлар иттифоқи Бухоро шаҳар кенгаши раиси:\n– Марк Менсонинг «Бепарволикнинг нозик санъати» асарини мутолаа қиляпман. Бу асар мен ўқиган бошқа мотивацион китоблардан кескин фарқ қилади. Сизни бефарқ бўлишга ундайди. Қандай қилиб бефарқ бўла олиш мумкин? Муаммоларни қандай қилиб ҳал қила олиш мумкин? Асар сизга шу саволларга жавоб топишга ёрдам беради.\nМуаллиф фикрича аслида ҳозирги кунда кўпгина муаммолар улардан қочаётганимиз сабабли келиб чиқмоқда. Оилавий можаролар, ишдаги муаммолар, ўсмирлар, ёшларнинг ўзаро келишмовчиликлари. Бу каби муаммоларни узоқ давом эттириш мумкин. Лекин биз ҳаммасини тўғрилашга улгура оламизми, йўқми саволини бериш орқали китоб сизни ўйлашга мажбур қилади. Умуман китоб муаммолар ҳақида эмас, балки барча ечим оддийликда, шунчаки бепарволик ҳақида.\nШундай шиддатли замонда сиз муаммоларга бефарқ бўлишингиз мумкинми, уларни сиз учун кимдир ечиб берадими? Гап муаммога қандай ёндаша олишингизда. Китобда айтилганидек сиз муаммоларингизни ёқимли муаммога айлантира олишингиз керак. Умуман олганда китоб фойдали маслаҳатларга бой, фақат уни кундалик ҳаётга татбиқ қила олсангиз бўлгани. Бу китобни ўқишни тавсия этаман.\n– Чингиз Айтматовнинг танланган асарларини ўқиб тугатдим. Китобдан буюк адибнинг Асил Рашидов таржимасидаги 11та қиссаси ўрин олган. Ёзувчи бу қиссаларда ўз халқининг жон томири, миллий қадриятлари ўзагини таҳлил қилади, халқ характерини очиб беради. Юрт табиатини лирик бўёқларда тасвирлайди. Инсон қалби оғриқларини дард, изтироб даражасига олиб чиқади.\nИккинчи ўқиётган китобим Нобел мукофоти совриндори, машҳур беларус ёзувчиси Светлана Алексиевичнинг «Урушнинг аёлдан йироқ қиёфаси» китоби. Асар бадиий публицистик услубда ёзилган. Асарда биз кўрмаган, биз ўқимаган, биз дуч келмаган, ҳатто тасаввур ҳам қилмаган ҳолатлар аёллар образи ва аёллар кузатувида очиб берилган.\nМен бу асарларни ўқишни тавсия этаман.\nСамарқанд вилояти халқ таълими ходимларини қайта тайёрлаш\nва уларнинг малакасини ошириш ҳудудий маркази ўқитувчиси:\n– Ўқитувчининг ҳаёти мутоласиз маънисиз бўлиб қолади. Шу боис, ҳар доим мутахассисликка оид китоблардан ташқари, бадиий китоблар мутолаасига алоҳида эътибор қаратаман. Кўпчилик фақатгина дурдона асарларни ўқишни хуш кўради. Мен дунё тан олган асарлар билан бирга замондош ижодкорларимизнинг асарларини ҳам севиб мутолаа қиламан. Яқинда Иқбол Мирзонинг «Бону» деб номланган китобини ўқиб чиқдим. Асар бир қизнинг бошидан кечирганлари ҳақида экан. Ҳар қандай асарда ҳам маълум ҳаётий воқеалар акс этади. Шунинг учун китоб мутолааси инсоннинг маънавий комиллигига хизмат қилади. Ўқилган китоблардан ўзимизга хулоса чиқарамиз.\nАйни пайтда Габриел Гарциа Маркеснинг «Ёлғизликнинг юз йили» асарини ўқияпман. Дунё китобхонлари тан олган асар мутолааси ҳам ҳаётий сабоқлари билан қалбимдан жой олади, деб ўйлайман.\nБухоро вилояти ҳокимлиги аппарати котибият мудири:\n– Сўнгги кунларда Радий Фишнинг «Жалолиддин Румий» романини яна қайта ўқиб чиқяпман. Салкам ўн етти йилдан сўнг. Талабалик кезларимда бу китобни икки-уч бор ўқиб, ўзимга нашъа қилган жойларини қалам билан чизганимдан деярли «оқ» жойлари қолмаган экан. Аммо янги ўқиш чоғида ҳам талабалик дунёқараши билан англамаган, эътибор бермаган кўпгина фикрлар мағзига ета бошладим. Ўша китоб, ўша воқеалар, аммо ўн етти йил ўтиб олаётган тасаввурларим, таассуротларим бошқача.\nУлуғ Пирнинг таржимайи ҳоли, ҳаёт йўли, у ҳақда бериладиган тарихий фактлар ўз йўлига. Аммо Мавлононинг шайх Фаридуддин Аттор, Шамс Табризий билан кечган суҳбатлари, турли дин илм пешволари билан олиб борилган мусоҳабалар, «Маснавий» у «Девон»дан келтирилган ашъорлар кишини зоҳир ва ботиний оламлар узра сайр эттиради.\nАдабий жараёндан охирги ўқиганим Улуғбек Ҳамдам романлари, Абдуқаюм Йўлдошнинг «Пуанкаре» ҳикояси. Ҳар ҳолда юрагимга жиз этиб, охиригача ўқиганим шулар. Эндигина дўкондан харид қилган, бўёқ ҳиди аримаган китобларни бир четга қўйиб, кутубхонамдаги сарғайган, букланган, чизилган саҳифаларга тўла Балзак, Толстой, Достоевский, Маркес, Жойс, Айтматов ва Мурод Муҳаммад Дўстларга мурожаат қилавераман. Китобсеварларга ҳам шу асарларни ўқишни тавсия этардим...\nPS: Буюк тамаддун китоб мутолааси билан уйғунлашади. Барча замонларда шундай бўлган. Бугун эса бу улуғ каҳкашон янада муҳташам қиёфага эга бўлди. Илм-фанга оид қўлланмалар ўқувчи билимини оширса, бадиий асарлар инсон маънавиятини шакллантиришга, бойитишга хизмат қилади. Ўқиш-ўрганишга қизиқиш ортса, китобхон аҳоли қанча кўп бўлса, ўша жамият, давлат ривожланиб, такомиллашиб бораверади.\nЎзбекистон Миллий ахборот агентлигида ташкил этилаётган янги – «Китобхонлик маданияти ва маънавияти» лойиҳаси ҳам ана шу эзгу мақсадни кўзлайди.\nЛойиҳада давлат ва жамоат ташкилотлари раҳбарлари, вазирлар, ҳокимлар, сенаторлар, депутатлар, таниқли илм-фан, маданият ва санъат намояндалари, жамоат арбоблари иштирок этади. Сизнинг китобга бўлган муносабатингиз бошқаларга ибрат бўлиши, уларда китобхонлик маданиятини юксалтиришга хизмат қилиши мумкин.\nЛойиҳамизда иштирок этинг. Ўзингиз ўқиган китоб ҳақидаги фикр-мулоҳазаларингиз, таклиф ёки қўшимчаларингиз бўлса, қуйидаги манзилларга мурожаат қилишингиз мумкин.\nТелеграм: @UzA_pochta, @Ikrom_Avvalboyev\nE-mail: pochta@uza.uz, uzauz@yandex.ru\nТелефон: (71) 233-42-84, (71) 233-21-37\nСайтимизни кузатиб боринг!


UzDaily.uz: 2018 йил давомида юртимизга импорт қилинган маҳсулотлар ҳажми 19,5 миллиард долларни ташкил этди \n2018 йил давомида юртимизга импорт қилинган маҳсулотлар ҳажми 19,5 миллиард долларни ташкил этди\n2019-й. 24-январь 00:23\nТошкент, Ўзбекистон (UzDaily.uz) -- Импорт қилинаётган товар ва хизматлар орасида саноатни қайта жиҳозлаш учун харид қилинаётган замонавий машина ва асбоб-ускуналар муҳим ўрин тутади. Бу умумий импорт ҳажмининг 42,6 фоизини ташкил қилади.\nИмпортнинг асосий қисми Хитой Халқ Республикаси, Россия Федерацияси ва Жанубий Корея ҳиссасига тўғри келмоқда. Рўйхатда Қозоғистон, Туркия ва Германия ҳам юқори ўринларни эгаллаган.\nИмпорт маҳсулотлари орасида озиқ-овқат маҳсулотларига сарфланган маблағ 1,6 миллиард долларни ташкил этди. Шакар, буғдой, ун, кунгабоқар ёғи, картошка ва қандолатчилик маҳсулотлари харид қилинган.\nЧорва ҳайвонлари учун омихта-ем харид қилишга 132,5 миллион доллар, дори воситаларини олиб келиш учун эса 852,4 миллион доллар сарфланди. Фармацевтика маҳсулотлари асосан Украина ва Ҳиндистондан олиб келинган.\nЮртимизда янги уй-жойлар, иншоот ва бинолар қурилиши ҳажмини ортиши ҳисобига қурилиш материалларига бўлган талаб ортиб бормоқда. Хусусан, юртимизга 176,5 миллион долларлик цемент, 621,3 миллион долларлик тахта ва ёғоч маҳсулотлари олиб кирилган. Бу хақда Давлат статистика қўмитаси маълум қилган.


Сирғали автомобиль бозоридаги нархлар (2016 йил 1 май) » Скачать музыку бесплатно новинки музыки 2016-2017\nКомментариев: 0 Просмотров: 400 Дата: 2-05-2016, 18:17 Сирғали машина бозори бу якшанба ҳам одамлар билан гавжум бўлди. Бозорда миллий автомобилларимиз нархи уларнинг ишлаб чиқарилган йили, техник ҳолати ва рангига қараб ўзгариб турибди. Ишлаб чиқарилган йили 2012-13 йилларгача бўлган миллий автомобилларимизда яна нархлар тушгани кузатилди. Хорижий автомобиллар нархи ҳам бироз тушган. Харидларга келсак, ўша-ўша бозор қоидаси – кимдир арзон, кимдир қиммат… Хорижий автомобиллар: MERCEDES-BENZ C240 (ишлаб чиқарилган йили – 2001 й, юрган масофаси – 280 000 км, тел: +99893 389-48-00) – 11 000 ш.б. AUDI TT(ишлаб чиқарилган йили – 2001 й, юрган масофаси – 113 000 км, тел: +99890 189-89-34) – 13 000 ш.б. BMW 318 (ишлаб чиқарилган йили – 2004 й, юрган масофаси – 200 000 км, тел: +99890 189-89-34) – 10 000 ш.б. HYUNDAI ACCENT (ишлаб чиқарилган йили – 2011 й, юрган масофаси – 85 000 км, тел: +99893 605-85-45) – 14 000 ш.б. KIA OPTIMA (ишлаб чиқарилган йили – 2014 й, юрган масофаси – 18 000 км, тел: +99890 374-57-00) – 35 000 ш.б. (245 000 000 сўм пул ўтказиш йўли билан.) TOYOTA Daihatsu (ишлаб чиқарилган йили – 2007 й, юрган масофаси – 213 000 км, тел: +99898 301-70-72) – 11 500 ш.б. FORD MONDEO (ишлаб чиқарилган йили – 2008 й, юрган масофаси – 55 000 км, тел: +99897 742-83-08) – 18 000 ш.б. Миллий автомобилларимиз: CAPTIVA III (ишлаб чиқарилган йили – 2015 юрган масофаси – 0 км, тел: +99897 420-97-92) – 25 000 ш.б. CAPTIVA III (ишлаб чиқарилган йили – 2013 юрган масофаси – 70 000 км, тел: +99897 420-97-92) – 20 000 ш.б. MALIBU II (ишлаб чиқарилган йили – 2013 юрган масофаси – 43 000 км, тел: +99897 716-67-66) – 13 500 ш.б. LACETTI III (ишлаб чиқарилган йили – 2009 й, юрган масофаси – 93 000 км, тел: +99890 961-42-88) – 7 200 ш.б. GENTRA (ишлаб чиқарилган йили – 2014 й, юрган масофаси – 5 500 км, тел: +99894 603-30-10) – 9 900 ш.б. LACETTI I (ишлаб чиқарилган йили – 2009 й, юрган масофаси – 250 000 км, тел: +99893 582-66-77, +99890 973-66-97 +метан газ) – 5 500 ш.б. NEXIA DOHC (ишлаб чиқарилган йили – 2008 й, юрган масофаси – 290 000 км, тел: +99897 737-88-37) – 4 000 ш.б. NEXIA COHC (ишлаб чиқарилган йили – 2007 й, юрган масофаси – 150 000 км, тел: +99890 934-99-66) – 5 000 ш.б. NEXIA II (ишлаб чиқарилган йили – 2012 й, юрган масофаси – 106 000 км, тел: +99890 348-03-01) – 5 500 ш.б. COBALT I (ишлаб чиқарилган йили – 2014 й., юрган масофаси – 54 000 км, тел: +99894 633-08-55) – 7 500 ш.б. COBALT III (ишлаб чиқарилган йили – 2010 й, юрган масофаси – 100 000 км, тел: +99894 470-09-90) – 7 000 ш.б. COBALT II (ишлаб чиқарилган йили – 2015 й, юрган масофаси – 34 000 км, тел: +99897 707-48-80) – 8 500 ш.б. SPARK IV (ишлаб чиқарилган йили – 2015 й, юрган масофаси – 8 500 км, тел: +99890 920-00-80) – 8 200 ш.б. SPARK II (ишлаб чиқарилган йили – 2013 й, юрган масофаси – 125 000 км, тел: +99898 121-21-26) – 5 500 ш.б. SPARK I (ишлаб чиқарилган йили – 2012 й, юрган масофаси – 71 000 км, тел: +99895 199-64-94) – 5 500 ш.б. MATIZ (ишлаб чиқарилган йили – 2015 й, юрган масофаси – 10 000 км, тел: +99890 917-77-57) – 5 000 ш.б. MATIZ (ишлаб чиқарилган йили – 2015 й, юрган масофаси – 17 000 км, тел: +99890 917-77-57) – 4 800 ш.б. MATIZ (ишлаб чиқарилган йили – 2009 й, юрган масофаси – 248 000 км, тел: +99890 915-07-55) – 3 500 ш.б. DAMAS (ишлаб чиқарилган йили – 2015 й, юрган масофаси – 9000 км, тел: +99890 125-70-03+метан газ) – 6 800 ш.б. DAMAS (ишлаб чиқарилган йили – 2013 й., юрган масофаси – 54 000 км, тел: +99899 877-41-31) – 6 000 ш.б. Кузатувимиз жараёнида, COBALT III (ишлаб чиқарилган йили – 2014 й, юрган масофаси – 32 500 км) – 8 100 ш.б., LACETTI I (ишлаб чиқарилган йили – 2008 й, юрган масофаси –42 000 км) – 8 500 ш.б., LACETTI III (ишлаб чиқарилган йили – 2013 й, юрган масофаси – 33 000 км) – 10 000 ш.б., SPARK III (ишлаб чиқарилган йили – 2013 й, юрган масофаси – 65 000 км) – 5 500 ш.б., SPARK II (ишлаб чиқарилган йили – 2010 й, юрган масофаси – 229 000 км) – 4 400 ш.б., NEXIA COHC (ишлаб чиқарилган йили – 2006 й, юрган масофаси – 230 000 км) – 4 600 ш.б., MATIZ (ишлаб чиқарилган йили – 2009 й, юрган масофаси – 177 000 км) – 2 300 ш.б.,га харид қилинди. Изоҳ: Нархлар шартли бирликда (ш.б.) берилмоқда. Aвтомобилларни юқорида кўрсатилган нарх билан олишингизга «Carzone.Uz» сайти кафолат бермайди. - деб хабар бермоқда Carzone.uz нашри.


Хитойдан яна бир чартер рейс Тошкентга келмоқда\n11:13 / 05.02.2020\nUzbekistan Airways авиакомпанияси Хитойдан Тошкентга яна бир чартер рейсни амалга оширди. Маҳаллий вақт билан соат 11:45да Ухандан келаётган самолёт Тошкент аэропортига қўнади.\nАвиакомпания матбуот хизмати хабар беришича, самолётда 84 нафар йўловчи, экипаж аъзолари, шунингдек, тиббиёт ходимлари ва замонавий ҳимоя воситалари билан таъминланган вирусология соҳаси мутахассислари бор.\nМазкур муассасалар тўлиқ карантин талаблари асосида жиҳозланган бўлиб, диагностика воситаларининг зарур захиралари, керакли дори ҳамда дезинфекция воситалари, шахсий ҳимоя воситалари, маиший воситалар ва зарур озиқ-овқат маҳсулотлари билан тўлиқ таъминланган. Ухан шаҳри ва Хитойнинг бошқа ҳудудларидан олиб келинган фуқаролар алоҳида назорат остида бўлиб, мунтазам тиббий текширувлардан ўтказилади.\nЭслатиб ўтамиз, 4 февраль куни Пекиндан 250 нафар ўзбекистонликни олиб учган Uzbekistan Airways'нинг Boeing-767 самолёти соат 17:21да Тошкентга қўнди. Бирламчи текширувлар натижасида олиб келинганларнинг ҳеч бирида коронавирус аломатлари аниқланмади.\n«Тошкент халқаро аэропортига 4 февраль, соат 17.20 да қўнган биринчи рейсда 251 нафар фуқаролар, шу жумладан, 87 нафар аёл, 162 нафар эркак (улардан 3 нафари вояга етмаган болалар) келишди. Аэропортнинг санитария назорати пункти мутахассислари томонидан йўловчиларнинг тана ҳарорати портатив тепловизорлар ёрдамида ўлчанганида, ҳарорати юқори фуқаролар аниқланмади.\nЙўловчилар самолётдан тушишгач, шу ернинг ўзида уларнинг уст-боши ҳамда юклари тўлиқ зарарсизлантирилди. Шундан сўнг улар Тошкент вилоятидаги махсус тайёрланган санаторийга жойлаштирилди. У ерда 310та ўрин тайёрланган бўлиб, карантин ҳолатида 14 кун давомида тиббий кузатув олиб бориш учун тегишли тиббий жиҳозлар ва зарур дори воситалари билан таъминланган», дейилади Соғлиқни сақлаш вазирлиги Жамоатчилик билан алоқалар бўлими хабарида.\n20:50 / 28.04.2021\nСтюардессаларга ўзбек тилида чиройли гапириш талаби қўйилади — Илҳом Маҳкамов\n14:14 / 20.04.2021\nUzbekistan Airways 9та давлатга рейсларни ёпади. Улар «норентабел» деб топилган\n11:21 / 29.03.2021\n«Uzbekistan airways» юклар учун алоҳида ҳақ олмоқда. Компания буни янги тизимга ўтиш дея изоҳлади\n18:27 / 19.03.2021\nФаррух Қорабоев: Пандемиядан кейин ҳаво йўллари соҳасида янги иштирокчилар пайдо бўлади


Қошни татуаж қилдиришнинг энг янги усуллари - 18 Октября 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 6:55 AM\nГлавная / Bosh sahifa » 2014 » Октябрь » 18 » Қошни татуаж қилдиришнинг энг янги усуллари\nТонгда туриб, қошу кўзингизни рисоладагидек кўринишга келтириш учун қанча вақт сарфлайсиз? Кўпчилик аёллар шошаётганда 15 дақиқа, сал бемалол бўлганиларида эса ярим соат вақтини кўзгу қаршисида ўтказишаркан. Ишга вақтлироқ боришни истаган аёллар учун қошни татуаж қилиш тонгги қимматли 15 дақиқани тежашнинг энг самарали усули ҳисобланади. Бунинг учун қошингизга мос татуаж усулини танласангиз, кифоя. Мутахассис Ирина БОРОДИНА тавсиялари эса сизга асқотади деб умид қиламиз.\n«Бўялган қошлар» усули\n«Бўялган қошлар» (растушёвка) усули қошни аниқ чизиқлар билан чегаралаб қўймайди. Худди қошингизни қалам ёки тен билан бўяб шакл берилгандек таасурот уйғотади. Ва бўяш машғулотини ҳар куни бажариш масъулиятидан халос этади. Бунда тўқ ранглардан секинлик билан очроқ рангларга ўтиш орқали исталган натижага эришиш мумкин. «Бўялган қошлар» усули қалинқош аёлларга айниқса мос тушади. Бундан ташқари, аввалги омадсиз тажрибаларингиз асоратларини яшириш учун ҳам жуда қулай.[ www.BePuL.NeT -Saytidan olindi]\nЎртача нархи: 145 000 сўм.\nУзоқ муддат сақланиб турувчи (пермамент) макияжнинг яна бир усули «чизиш» (волосковый) бўлиб, одатда, сийрак қошли аёлларга қўллаш тавсия этилади. Қарангки, унинг ҳам шарқ ва ғарбга хос усуллари бор экан. Шарқ гўзаллари орасида қошнинг табиий йўналиши бўйлаб майда толачаларини чизиш урфда бўлиб, уни бажариш татуаж устасидан алоҳида маҳорат талаб қилади. Мутахассис қошларнинг табиий йўналиши бўйлаб турли узунликдаги толаларни биттадан чизиб чиқади. Бунда юзнинг ўзига хослигини инобатга олиш даркор. Натижа эса ҳар қандай нозик дид соҳибасини ҳам хурсанд қилиши аниқ. Чунки қошлар табиийсидан деярли фарқ қилмайди. [ www.BePuL.NeT -Saytidan olindi]\nЎртача нархи: 150 000 сўм.\nЕвропа аёллари эса қош толаларининг ўзаро кесишмасдан, параллел кўринишда бўлишини ёқтиришар экан. Бу усулдаги қош татуажи қорасоч санамларга кўпроқ ярашади. Сариқ сочли ёки сочлари оч рангга бўялган аёлларда эса бундай қошлар нотабиий кўринади.\nЎртача нархи: 130 000 сўм.\nЗD қошларга нима дейсиз?\nАёл ташқи кўринишининг ўзига хослигини инобатга олган ҳолда, қошнинг маълум қисмини қаламда бўялгандек, керакли жойида эса «чизиш» усулидан фойдаланиб заргарона амалга оширилган қош татуажни 3D деб аташади. Бунда қош ҳажмли ва табиий кўриниш касб этади. Ўртача нархи: 145 000 сўм.\n«Skinbliss» косметик компанияси ўтказган тадқиқотларга кўра, ҳар бир аёл умри давомида ўртача 3276 соатни ёки 136 кунни макияж қилиш, сочини турмаклаш ва кийим танлашга кетказаркан. Іар куни 30 дақиқа соч турмаклашга, 20 дақиқа пардоз-андозга ва 15 дақиқа тирноқ учун лак қўйиш учун сарфлаш биз аёлларнинг пешанамизга битилган экан.[ www.BePuL.NeT -Saytidan olindi]\nКатегория: Foydali maslahatlar / Полезны советы | Просмотров: 2034 | Добавил: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 3.0/1


Туркиядаги портлашни “Исломий давлат” уюштиргани тахмин этилмоқда\nТуркия президенти Ражаб Тоййиб Эрдўғон бу портлашнинг террор хуружи бўлиш эҳтимолини билдирди.\nТуркия-Сурия чегарасида жойлашган Рейҳанли шаҳарчасида 5 июль куни машина портлаши оқибатида уч нафар суриялик ўлди¸ бири яраланди.\n“Машина ичига бомба ўрнатилгани аниқ. Терговчилар ҳамма эҳтимол¸ хусусан¸ воқеанинг террор ҳужуми бўлиш эҳтимолини кўриб чиқмоқда”¸ деди маҳаллий телеканал орқали қилган баëнотида Эрдўғон.\nReuters агентлигининг Туркия хавфсизлик хизмати расмийсига таяниб билдиришича¸ машина ичидаги суриялик йўловчилардан бири худкуш ҳужумчи бўлган ва портлаш мослама вақтидан олдин ишлаб кетгани учун содир бўлган.\nШахси очиқланмаган Reuters манбаси¸ машинадаги суриялик йўловчиларнинг “Исломий давлат” жангарилари экани тахмин этилаëтганини билдирган.\nТуркия жануб-шарқидаги Рейҳанли шаҳрида ўн минглаб суриялик қочқин яшайди. 2013 йили Рейҳанлида иккита машинага ўрнатилган бомба портлаши оқибатида 50 дан ошиқ одам ўлган эди.\nБу ҳужумлар учун Анқара Сурия ҳукуматини айблаган эди.